SomaliTalk.com » Ardayda Jaamacadda Qardho oo u fariistay Imtixaankii Sanadka 2010-2011 iyo wafdi booqday Jaamacadda\nDaabaco | Print | Faafin: SomaliTalk.com: Monday, June 6, 2011 // Jawaabaha waa la xiray\nKu dhawaad 250 arday oo wax ka barta Jaamacadda Bariga Soomaaliya (East Somalia University) ayaa si rasmi ah ugu fariistay maantay (04.06.2011) Imtixaanka Sanadlaha ee 2010-2011, kuwaas oo ka kooban qeybaha kala duwan ee kuliyaddaha Shareecadda iyo Maamulka & Dhaqaalaha.\nArdayda ayaa intii ay ku jireen imtixaanka waxaa booqasho ugu yimi qaar ka mid ah Aqoonyahanada,Odayaasha,Masuulyiinta Dowladda iyo Isimadda Puntland, kuwaas oo hadal kooban oo ay arday u jeediyeen kula dardaarmay in ay waxbarshadda xooga saaraan isla markaana ogaadaan in ay yihiin Iftiinka umadda ay sugayso.\nKulan dhex maray Maamulka iyo Wafdiga\nIntaas ka dib ayaa kulan saacado qaatay waxa uu si gaar ah Xarunta Jaamacadda ugu dhex maray Masuulyiinta Jaamacadda iyo wafdigii soo booqday Jaamacadda kaas oo si weyn looga hadlay xaalka Jaamacadda.\nMaxamed Maxamuud Ciise, Maamulaha Jaamacadda ayaa Warbixin dheer uu siiyey Masuulyiintii soo booqday Jaamacadda ESU ayaa kaga hadlay habka jaamacadda loo asaasay iyo weliba sida ay u shaqeeyso, isaga oo xusay in ESU ay gartay horumar mudada sanadka ah oo ay jirtay taasina ay abaalkeeda leeyihiin dadkii lahaa fikradda lagu furay.\nMaxamed waxa kale oo xusay in haatan ay ku howlan yihiin sidii loo heli lahaa dhisme rasmi ah oo ay Jaamacadda yeelato mustaqbalka dhow, isaga oo u gudbiyey Masuulyiinta in laga shaqeeyo sidii Qardho Jaamacadeeda u noqon laheyd mid la jaanqaada kuwa Soomaaliya.\nProf. Axmed Maxamed Barre oo ka mid ah Masuulyiinta ugu sareysa Jaamacadda Bariga Soomaaliya ayaa waxa uu si kooban uga hadalay hadafka ay la damacsan yihiin in ay gaarto Jaamacadda, isaga oo xusay in laga rabo in ay noqto mid guud ahaan Soomaaliya ugu sareysa.\n” Bilowgii Jaamacadda waxa uu ahaa mid wanaagsan, sanadkii koowad waanu ka gudubnay si guul ah Alle ayaana mahadeeda leh, hadda waxaa na sugaysa sidii kan labaad loo sii wadi lahaa iyo weliba dhismaha jaamacadda oo aanu jecel nahay hadii dadka waxgaradka ah gacan ka geystaan in uu hirgalo, waxaa kale oo aan aaminsanahay hadii guri walba oo ku yaal Qardho $ 0.5 ( Nus Dollar) uu bixiyo in la dhisi karo dhisme ay leedahay Jaamacadda waxa ay dan u tahay caruurteena oo dhan in ay wax ka bartaan” ayuu yiri Prof. Axmed Barre.\nWaxaa sidoo kale hadal ka jeediyey Odayaasha degaanka oo sheegay in ay baaq u jeedinayaan Jaaliyadaha dibadda ee u dhashay Qardho sidii ay uga qeyb qaadan lahaayeen dhismaha Jaamacadda, iyagga oo sheegay in Qardho ay tahay meel waxbarsho isla markaana dadkeeda laga rabo in ay ka shaqeyaan sidii taasi ay u hirgeli laheyd.\nOdayaasha ayaa sidoo kale Wasiiradda iyo masuulyiinta dowladda ee ka soo jeeda gobolkan ku canaantay in aysan ka soo bixin kaalintii kaga aadneyd horumarinta Gobolka, iyagga oona ugu baaqay in ay ka shaqeeyaan sidii Jaamacadda u noqon laheyd mid horumarta.\nXildhibaan C/laahi Dhaqaaje oo ka tirsan Golaha Wakiiladda Puntland ayaa isaga waxa lagu farxo ku tilmaamay horumarka Jaamacadda gaartay sanad ka dib, isaga oona ka codsaday cid walba oo jecel horumarka Qardho in ay gacan ka geysto sidii loo heli lahaa dhismaha jaamacadda, waxa uuna kula taliyey ardayda in ay muujiyaan dhabar adeeg inta ay ku jiraan waxbarshada heerka Jaamacadeed.\nXoghahay Dowladda Hoose Qardho Maxamuud Maxamed Afgub iyo Siciid Maxamed Faahiye gudoomiyaha Waxbarshadda degmadda iyo ayaa waxa ay si wada jir ah u sheegeen in la rabo qof walba in uu tilmaamo taladda iyo fikradda, Jaaliyadda dibadda iyo dadka degaankana ay ogaadaan in aysan jirin cid iyagga u maqaan loogana rabo in ay degaankooda ka shaqeeyaan horumarkiisa.\nUgu dambeyntii Gudoomiyaha Gobolka karkaar Cabdi quraan Maxamed Aadan oo isagana hadalka ku dheeraaday…… ayaa in badan ka hadal sida ay dadka Qardho uga gaabiyeen horumarka dalka intiisa kale ka socda.\n” Reer Qardhood waxaa laga rabaa in ay iyagga isku tashadaan, oo mid baadiye jira iyo kan magaaladda joogaba xataa hadii ay isku dar daraan midkiiba $ 1 Dollar wax weyn ayeey qabneysaa, hadii Jaaliyadda dibadda ay rabaan horumarka degaankooda waxaan leenahay ka shaqeeya, oo ku dayda kuwa kale ee Magaalooyinka Puntland jooga sida ay degaankooda horumarkiisa uga shaqeeyeen” ayuu yiri Gudoomiyaha.\nDegmadda Qardho ayaa sanadkii 2010 waxaa si rasmi ah looga hirgeliyey Jaamacadda Bariga Soomaaliya taasi oo ay fikradeeda lahaayeen Aqoonyahano u dhashay degaanka, iyadda oo sanadkii koowaad si guul ah ku dhameystay, sanadka labaadna laga filayo in lagu kordhiyo kuliyado kale haduu Alle Idmo, waxana mahad balaaran loo jeediyey intii gacanta ka geystay horumarka Jaamacadda.\nXafiiska Warfaafinta Jaamacadda


Shiicada iyo Wahaabiyadda yaa Soomaali u daran?! – Bashiir M. Xersi\nShiicada iyo Wahaabiyadda yaa Soomaali u daran?!\nDate: 3 Aug 2013Author: Bashiir M. Xersi 10 Comments\nDadku waa AB ama HABAR wadaag (BAH WADAAG) mar waa HADAL ama HAYB wadaag (HIDDE WADAAG), mar waa HAWL ama HAB wadaag (HINDISE WADAAG), mar waa AQOON ama AQOOL wadaag (ARAGTI WADAAG) mar waa DHIIG ama DHALMO wadaag (DHAQAN WADAAG) MUUQ iyo MUUQAAL wadaag(MIDAB WADAAG).\nSi ka jilicsan haddaan u dhaho, Dadka dunidan dulsaaran waxaa lagu kala soocaa Af iyo Addin. Micnaha waxaa lagu kala saaraa dhawaq iyo dheeh. Haddaan si kale u dhaho, waxaa lagu kala duwaa dibna hadal iyo duud heeryo. Dabcan, deegaan dayran iyo dabeecad dadnimo ha daleel marin. Xeer beegti, xukun dhigan, xeyndaab xiran iyo xuduud xeeranna xaf ha uga gudbin.\nDhanka kale, dadku waxay wadaagaan DIIN iyo CAQIIDO ama MABDA’ iyo FEKER, labada hore, waxay ku daaban yihiin sida iska cadba IIMAAN EEBBE iyo RUMAYN ILAAH, keenaysa falidda wixii ADDUUN kaa horjoogsanaya DAMBI, AAKHIRANA kaana dhawraya CIQAAB iyo CADAAB. Waana midda aan qormada ku qaabin doono, anoon ku dheeraanayn.\nSidii Alshabaab (garabka hubaysan ee Wahaabiyadda) looga itaal roonaaday, ayaa waxaa soo baxaya khilaafyo xooggan oo u dhexeeya, heer ay iskhaarijin ka dhex billaabatay. Ha la yaabin, maxaa yeelay, Soomaalida ayaa hore u tiri: “LABADII LAQDABO KU HESHIISA, LILLAAHI AYEY KU DIRIRAAN!”\nSidii Xasan Daahir oo naf la caari ah uu isugu soo dhiibay Maamulka Ximan iyo Xeeb ee Gobollada Dhexe ee Soomaaliya, haddana, isagoo jujuuban uu Xamar joogo, ayaa waxaa soo baxaya farriimo dhiillo iyo xambaarsan dhaleecayn, oo ku wajahan dal iyo dad gaar ah, maxaa yeelay, maadaama ay iyaga ka dhex tolantay, dagaalka waa in dhan kale loo jeediyaa, waa istiraajiyad lagu hago dagaalka, [inta gacalkaa is gowrici lahaa, nacab kale ayaa gondaha loo galshaa (Dhoofinta Qalalaasaha)].\nMaalmahan waxaa mareegaha Soomaalida ku soo badanaya warar, qoraallo iyo falanqayn ku aaddan arrin ku cusub dhagaha iyo maqalka Soomaalida. Gadaal waxaa ka riixaya dibna ka hurinaya raggii Soomaaliya ku soo halakeeyey DAGAALKII JIHAADKA (WAHAABIYA) iyo inta aan aragtida fog iyo fekerka toolmoon lahayn, ee marna CAADIFAD diimeeded ku raacaya, marna NACAYN aan jirin ku taageeraya, isu gaynse noqonaya ADDEECID INDHA LA’ iyo ARAGTI GAABAN.\nQolyaha tooshku ku shidan yahay waxaa la yiraa SHIICO, yaa shumaca ku ifiyey? Maxay uga dan leeyihiin? Horta aqriste, wararkan iyo qoraalladan ka hor, ma maqashay inay Soomaaliya joogaan SHIICO? Kaba muhimsane, maxaa kaaga baxay sheekadan la wado?.\nAqriste, weydiimaha inta ku quseeya aan kuu daaye, bal aan inta aad iga sugee warcelinteeda gudagalo. Inta aanan jawaabta kama dambaysta ah ku siin, waxaan doonayaa inaan war dheeraad ah ku siiyo, si aad xog-ogaal u noqoto. Sheekadan markii u horraysay waxay soo shaac baxday, ka dib markii ay Dawladda Muslinka ah ee Iiraan ay qayb ka noqotay dawladihii Gargaarka la garab istaagay Soomaaliya, xilligii ay abaaraha xun ku dhufteen sanadkii 2011.\nWaxay cirka isku sii shareertay ka dib markii ay Dawladda Muslinka ah ee Iiraan Safaarad ka furatay Magaalada Muqdisho bishii may ee sanadkii 2012, Safiirkan oo magaciisa la yiraa Makel Hussein Givzad. Maalintaa wixii ka dambeeyey, waxaa billowda garaaca gurbaanka SHIICADA, oo ay mar kale hor boodayaan raggii Soomaaliya magaca diinta ku gumaaday, af ama addin mid uun.\nMarka laga soo tago, wararka ay meraagahan qoraan, oo ay hagaan dad aan magacooda oo saxan qori karin, oo aan lahayn aragti ama aqoon ay wax ku kala tifatiraan ama ku kala haadiyaan, ee wixii la sheegaba qora, iyagoon is weydiin waxani Soomaalida Dhaqan, Hidde, Af ama Diin wax ma u dhibayaan? Illeen intaa haddaan la dhawrin waa dabargo’e.\nWararka Mareegahan ay daabici jireen waxaa sii xoojiyey, ka dib markii uu ku soo biiray Garoonka Shiicada lagu far fiiqayo Maxamed Cabdi “Umal” isagoo dhammaadki bishii Lixaad ee na dhaaftay MINABRKA uu colaadda Soomaaliya ka huriyo kaga digay wax uu ku sheegay “MAWJADAHA AFKAARTA SHIICADA!”.\nInta aanan falanqayn, horta Aqriste, ma taqaan Umal? Haddaad taqaan waaba taqaan, haddaadan aqoon, waa Xasan Daahir, oo aan QORI wadan, Xasanna waa Umal oo QORI sita. Si kale, Umal waa ninkii WARAABAHA XALAALEEYEY, qormadan bal isha mari:\nHaddaad baratay Umal, aan dib ugu laabanno waxa uu sheegay, isagoo yiri: “…Shiicaa soo gashay oo ooddeedii wadata…!” Marka laga soo tago inta eray Carabi oo aan dadku wada garanayn ee ku jiray Khubaddiisa, ayaa isweydiinta mudani waxay tahay Shiicada uu Umal ka digayo iyo Wahaabiyadda uu Afhayeenka iyo gar wadeenka u yahay Soomaali yaa u daran?.\nInta aanan ka jawaabin, anoo waaqica tusaalooyin ka soo qaadan doona, oo ay wali qaar taagan yihiin, ma ogtahay in Soomaali hore iyo hadda wali u joogaan SHIICO Soomaali ah? Micnaha in dalka Soomaaliyeed ay deggan yihiin dad Soomaali ah oo aaminsan Madhabka SHIICIGA ah? Haddaadan ogayn, haddaba, ogoow, maxaa yeelay waa dad wax ku leh dalka iyo dhulka, ciidda iyo calanka, lehna SUNNIGA Soomaaliga ah xaqa uu leeyahay.\nIn kasta oo aysan tiro ahaan badnayn, haddana, jiritaankooda in la ogaado waa muhim, maxaa yeelay waxaa meesha ka baxaysa dacaayadda raqiista ah, ee ay fidinayaan kooxaha Wahaabiyaddu, illeen ninkii quruummo ka hor Masaajidda ku lahaa degaanno Soomaaliya ka tirsan, ma ahan inuu maanta ciriiri ku dareemo xiriir Diblomaasi ee dhex maray Soomaali iyo Iiraan ama warxuma tashiilnimada Wahaabiyadda.\nSoomaalidan SHIICADA ah, waxay deggan yihiin, o xarumo diimeed ku leeyihiin degmooyinka Xamarweyne, Waabari iyo Shangaani. Inta aan ku jiray diyaarinta qormada, ayaan baaritaan kooban ku ogaaday magacyada Masaajidda ay leeyihiin, balse, aanan u soo bandhigayn sababo la xiriira inaysan bartilmaameed noqon. Maxa yeelay farriinta ah in lagu JIHAADI karo si dadban way u baxday, kaliya waxaa dhimman middii tooska loogu fulin lahaa. Haddaad maqasho SHIICO ayaa Soomaaliya lagu dilay cidda dishay waad garan kartaa baan filaa, kaba muhimsane, cidda dilkaa sabab u noqotay ama fartay waad garan kartaa baan filaa.\nMidda biya kama dhibcaankaa ayaa ah, Soomaali waxaa hore uga jiray dariiqooyinka SUUFIYADA iyo SHIICADA, oo iyagaa ku xoog badnaa dalka gees ka gees. Sidii ay u burburtay dawladdii dhexe ee dalka, waxaa iyana ku baahay oo sidii Daran dab qabsaday oo kalay u fiday manjadkii iyo mabda’ii Wahaabiyadda, iyagoo ku soo duggaalay laba qodob oo aan kala dicin, oo si weyn Soomaali u saameeyey, raad xoogganna ku reebay, oo kala ah:\n1- FAWDO: Maamul iyo maarayn la’aan, maadaama aan qaran iyo dawladi jirin.\n2- SABOOLNIMO: Maadaama aan dawladi jirin, ilo dhaqaalo iyo hay’ado shaqana ay meesha ka bexeen.\nLabadan qodob waxay Wahaabiyadda u fududaysay inay Soomaali ka noqdaan dhaqdhaqaaq xoog dhaqaale iyo ciidan ba leh. Waxaad fiirisaa inta ay xarummo waxbarasho, caafimaad iyo cibaado ku leeyihiin, sidoo kale, waxaad eegtaa dhibaatada ay u gaysatay Alshabaab (garabka hubaysan ee Wahaabiyadda) Soomaalida, taa ayaana kuu caddaynaysa sida uu yahay xaalka Wahaabiyadda ee Soomaaliya.\nTaa ka sokow, Wahaabiyaddu waxay naga soo galeen dhanka Sucuudiga, oo uu horjoogay ninka loo yaqaan: Maxamed Cabdil Wahaab “WAHAABIYA” kooxaha aragtidaa qaadatay waxaa nagala jooga ITIXAAD, ICTISAAM, AL SALAFIYA , AL SHABAAB IKK. Haddaba weydiinta ayaa ah: haddii Wahaabiya loo oggol yahay inay Waddankan joogaan, maxaa keenaya in laga digo Shiico, oo ah dad dhaqan ahaan Soomaali uga asalsan Wahaabiyada?! Ma garan.\nAfka laga yiraahdoo\nUurka aanan jirinoo\nDadka lagu ugaartoo\nUbad lagu gumaadoo\nAan loo arxamahayn\nAqisrte, horta dadka maxaa ka dhexeeya? Maxayse wadaagaan? Taa ma is weydiisay? Hadday haa tahay waa tee? Hadday maya tahay, haddaba, maankaaga dib ugu laabo, ee warcelin soo diyaarso. Aniguse waan aan kuu sii hormsho, oo waxay wadaagaan shan arrin oo kala ah:\n1- Dhaqanka ama Hiddaha\nWixii intaa ka baxsan, ee aan ahayn BAH WADAAGTA aan sare ku xusay, ee leh, DHIIG iyo DHALMO inta aadan ku hungoobin iska fiiri, illese laga yaabee inaad ka helin qofkee.\nAnigu Rumayntooda dan gaar ah kama lihi Shiico iyo Wahaabiya, ee Shiico waa ila nooleed (ka Soomaali ahan) waligeedna dhib iima gaysan, kuwanse 20 sano oo ay bug nagu soo galeen inta ay noo gaysteen waligeen isuma gaysan! Aaminnada dan weyn iigama xirna, oo qofka ayaa xor u ah, diintaana sheegtay, balse, ninka aan nololna oo ogglayn, isna dhimasho u diyaar ah, Caasho iyo Cillaamo hadduu rumaysan yahay maxay kugu soo kordhin, oon dhib ahayn?.\nAnigu qof walba oo Soomaali waxa uu aminsan yahay waa soo dhaweynayaa (kala duwanaasho la’aan nololi ma jirto!), waase inuusan qofna ku qabsin, dadkana baahi uga faa’iidaysan, kana lahayn dan siyaasaded iyo borobagaando ajande qarsoon! Sidoo kale, SHIICO, QAADIYARA, AXMADIYA, SAALIXIYA, WAHABIYA iyo Madhab walba oo dalka iman doona, ama diimo kale quseeya waxaa iiga muhimsan, in dadkeenna wada noolaashada qaataan! Illeen kaa ayaa horumar lagu gaari karaaye!\nTaa haddaad ila garatay, aan mid kale kuu raacsho, horta nimankan laga digayo ee Shiicada ah iyo Wahaabiyadda waxaa noo daran saacaddan la joogo iyo sanadihii la soo maray waa Wahaabiyadda. Maxaa yeelay, inta magaca diinta Wahaabiyaddu ku dishay haddii la garabdhigo inta Soomaali iska dishay intii ay jirtay waligeed kama dhiman.\nSoomaaliyeey ninkii WARAABAHA waa XALAL yiri ayaa idiin joogaa ood wali SHEEKH u taqaannin, marka qof kale waxba ha u sheeginninee, waxaa idin ku habboon sidii Gorayadii oo kale inaad luqunta laaladisaan ama ciidda madaxa gashataan!\nMidda kale, Mashruucan hadda ma billaaban, ee wuxuu soo shaac baxay berigii Abaaruhu ku dhuften dalka, oo wufuud Iiraan ay dalka talee, iygoo macaawino geeyey, hadda waxaa loo soo nooleeyey waa wafdi kale oo Xasan Sheekh la kulmay kaliya! Inta Xasan la kulanta kama duwanee, iyagu waa Shiica miyaa loo beegsanayaa (takoorayaa)? Waxaa oo dhan Wahaabiyadda ayaa wadda, ee inta caddaan la kulamaya maxay uga duwan yihin?.\nMidda kale, ninkii noo gurmaday anagoo baahi la ildaran wax uunna noogu deeqay, maanta inaan ku colaadinno waxa uu aaminsan yahay ma naga mudan yahay? Waliba isagoo xayndaabka Muslinnimo nagula jira. Taa macnaheedu waxay tahay, ama GAAJO u DHIMO ama QARAXA iyo JIHAADKA (QAXARKA SHABAAB) u DHIMO! Si kale, mar walba waa HA NOOLAAN!\nTaa marka lagu fiirsho Shiicadu wax dhib ah Soomaali uma soo waddo, illeen dhaqan ahaan waa is yaqaannaan, balse, waxan balaayo la hullaaban oo indha shareerka lah, sidee loola dhaqmaa? Kaba muhimane, kuwan indha sarcaadka la taagan maalin caddeey ee waliba aan lagu sirmayn, illeen Soomaali wali kama soo kabsan dahaarradii ay gaysteen Wahaabiyadduye, sidaa awgeed, waxaa habboon inaan dadka la kala fogayn, ee la isku dayo sidii la isugu dumi lahaa.\nDadkii waa afduubeen\nAfti waa u diideen\nArag waa ka duubeen\nMaqal waa ka awdeen\nAddin waa ka laabeen\nUrtii kaba ilaasheen\nAariyo ka dhawreen\nOodeey u jiideen\nKa xireen albaabkii\nAsqey nagu abuureen.\nMadhabka Shiiciga iyo kan Wahaabiyaddu maxay is dhaamaan? Midna ogoow Soomaali hore waa u lahayd Shiico, waxay dhuumaalaysi galeen markii Wahaabiyaddu dalka ku xoogaysatay, ee markii hore Masaajiddo ayey ku lahaayen!\nDadka qaar ayaa waxay qabaan in labaduba ayey kala yihiin FIRCOON iyo HAAMAAN, haddaa maxay kuu kala dhaamaan? Si kale, waa BANSIIN iyo GAAS, ee kee dab u ruun? Hubaal in Soomaaliyana ay u baahan tahay DABDAMIN! Oo aysan u baahnayn Bansiinka Sacuudiga ama Gaaska Iiraan, balse, haddii garsoor caddaalad ah wax lagu goynayo, anaga (Soomaali) Shiico waxay noo joogtay in ka badan quruummo, marka cadaalad ma tahay in lala simo Wahaabiya shalay soo gashay?.\nBaqdinta la qabi karo, ee qof walba oo Soomaali xalaal ah bogga uga taagan ayaa ah, Shiicadii hore noola joogtay waxay ahaayeen kuwa dhexdhexaad ah (qunyar socod), maxaa yeelay, maanta erayga dhexdhexaad waa ka baxay meesha, Wahaabiya dhiigya cab ah iyo Shiica xagjirayaal ah ayaa dunida Muslinka ku loollamaya, taa oo keenaysa in laga digtoonaado inaan noqonno meel lagu hadramo, asaanba noo yarayne!\nEeg waxa ka socda dalka Lebanon, Sacuudi iyo Iiraan ayey u kala xiran tahay, qolo kastaba culeyskeeda ayey ku leedahay, hubaal in dawladahaani u baahan yihiin garoommo cusub oo ay rabaan in ay cayaartooda geeyaan, waana midda aan u lahaa, waa in aan foojignaan weyn muujinnaa, maadaama aan nahay dal wali burbursan, oo aan qof walba oo imaanaya aannan haye dhihin waxa uu wato.\nHore ayaa Jihaadkii dalalka Carabta iyo qaraxyadii ka socday Waqooyiga Afrika loogu soo raray Soomaaliya, haddana filo haddaan laga digtoonaan SHIICO iyo SUNNI dalka dhexdiisa isku baacsanaya, haddaan farriimaha qaar lagu celin faraha soo diray, dadkana la dhihin ka fogaada FIDNADA, waa dhib cusub oo inagu soo fool leh. Allaw aday ku leedahay.\nPrevious Previous post: Gabannada Gobolka GALGUDUUD oo u guntaday geddey GUURTIDU ka gaabsheen!\nNext Next post: Soomaali weyneey: Samatar waa kaa!\n10 thoughts on “Shiicada iyo Wahaabiyadda yaa Soomaali u daran?!”\n17 Apr 2014 at 2:31 am\nQoraha qormadaan soo diyaariyey aad iyo aad ayuu u mahadsan yahay. runtii waa wax lagu farxo qof soomaali ah inuu sidaan wax u taxliilin karo, si walbaba ha ahaatee waxaa wanaagsan in dhexdhexaad la noqdo oo aan dhanna loo ciirin, shiico soomaaliya hadayna ka jirin oo dhaqdhaqaaq iyo saamayn ayan kulahayn waxay ka jiri jirtay adduunka dacaladiisa, sida waddamada carabta iyo kuwa kaleba, sunni iyo shiico waxay ahaayeen muslimiin mudda aan yarayn soo jiray.\nMagaca shiico afsoomaaliga waa koox ama garab, magacaasi wuxuu baxay xilligii ay dagaalamayeen khaliifadii afraad ee muslimiinta imaamu cali binu abii daalib iyo kooxdii fallaagada ahayd ee khaliifka ka hortimid ee uu hoggaaminayey mucaawiye binu abiii sufyaan, garabkii khaliifka muslimiinta la socday oo la jiray ayaa lagu magacaabay shiicatu cali/garabkii cali, ilaa iyo xilligaas ilaa iyo iminkana waa ay jiraan shiico.. suni iyo shiicana waa soo jireen nabad gelyeyna ku wada noolaayeen, is-gawrgawrac iyo argagixiso ma jirin.. iminka waxa qalalaasaha adduunka muslimka ku dhex tuuray oo dhibta wada waa WAHAABIYADA.. soomaaliya ayay wahaabiyadu xasuuqday culimadii bay toogatay qubuurihii awliyada ayay soo qufeen, dhammaan dadka soomaaliyeed ee ay sidaas wahaabiyo u gelayso waa sunni ma ahan dad shiico ah.\nSidoo kale caalamka islaamka sunni iyo shiicaba wahaabiyadu dabkaas oo kalay ka shideen in wax la dilo oo wax la qarxiyo ma ahane talo kale ma leh wahaabiyo waxaadba mooddaa inay qabaan JUUDAAN DADKA DHIIGGIISA KU NOOL OO CABBA!! iminka xaaladda ka taagan dalka Syria, Lubnaan iyo Ciraaqna waa xaalad siyaasad ku timid iyo qadiyad xukun ee ma ahan dagaal ka dhexeeya sunniga iyo shiicada, sababto ah dalalkaas weligood suni iyo shiico way ku noolaayeen colaad iyo is xasuuqna kama jirin. iminka colaadda siyaasadeed ee ka taagan dalalkaas waxaa hogaaminaya oo hor boodaya waa laba dhinac; dhinac waa wahaabiyada oo ay taakulaynayaan boqorrada carabta iyo yuhuudda iyo maraykanka iyo galaada garabkooda ahba, dhinaca kalena waa madaxweynahaa Syria BASHAR AL ASAD oo ay taakulaynayaan dawladooda iiraan iyo xisbullaahi iyo dawlada kaleba sida ruushka iyo kuwa la midka ah, marka labada garab ee is hayaa oo America iyo Russia ay kala taageerayaan waa ay caddahay inayna diin isku hayn ee la isku hayo colaad siyaasadeed iyo xiisad taagan.\nHadalka waxaan uga baxayaa shiico waa mad-hab ka mid ah madaahibta islaamka sida maaliki iyo xanafi iyo shaafici iyo xanbaliba u jiro ayay shiicana u jirtaa o dhamaantood giraanta islaam bay kuwada jiraan weligoodna waa soo jireen shiico iyo sunni. ninka ka shiicada wax ka sheegay ee la yiraahdo shiikh UMAL wuxuu shiicda ceebta ugu yeelayaa oo uga digayaa wuxuu doonayaa inay wahaabiyadu sidaas waddanka ku haysato oo ayan imaan dalka wax ka fikir duwan oo ka qabta dulmiga wahaabiyadu dadka ku hayso, wuxuu umal doonayaa inaan la caddayn beenta iyo dulmiga wahaabiyadu wadaan, wuxuu doonayaa inay shacabka soomaaliyeed ay wahaabiyadu sii dhiig mirtaan khuraafaadkoodana ku sii daldalaan. Shiikh umal bay u yaqaannaan waana isaga ninkii WARAABAHA xalaaleeyey! waa isaga ninkii yiri nebiga scww ayaa QASHIN iyo INJIR lahaa!! umal waa ninkii yiri nebiga scww NAAG ISLAAMEED OO NIN KALE QABO AYAA MADIXIISA INJIRTA KA GURI JIRTAY!! wuxuu kaloo yiri nebiga scww ISTAAGGA AYUU KU KAADIN JIRAY!!!\nIntaas iyo wax kale oo aan afkaygu qaban karin ayuu umal ku sheegay nebiga scww, ninkaas weeye ninka wahaabiyo matala, diinta wahaabiyaduna waa sidaas, umal soomaalidu sheikh bay u taqaan diin iyo khayr inuu barayo ayay u qabaan, markii uu nebiga scww sidaas u aflagaadaynayeyna waa ay dhagaysanayeen oo waa ay hoos fadhiyeen!! hal qof oo goobtaas joogay meeshii kama kicin oo kama gilgilan ceebta nebiga scww lagu sheegayey!! sidaas meeshuu kaga khudbaynayeyna Nairobi Kenya ayay ahayd, isla ayaamihii wax yar kaddibna soomaalidii joogtay Nairobi cara Allaa ku dhacday oo sida kenya u gashay waa la wada og yahay… marka soomaali in wahaabiyo lagu salladaa waa ay istaahilaan. SHIICO iyo dad ka wanaagsanna soomaali ma istaahilaan.\nNABADGELYO IYO NAXARIIS NEBI MUXAMMAD KORKIISA HA AHAATO.\nDalmar Ciise says:\nAnagoo ah shan wiil oo Somali ah. oo ku nool qaarad Yurub ayaa diinta shaki naga galay, markaan aragnay sida Wahaabigu u dhaqmo iyo dabacadooda ah runtii Muslim naceebka.\nHadda Axumdu Liilaahi, waxaan aragnay madhabada Shiicada in eyn aheyn waxa lugu sheegayo ey in badan la mid tahay tii Suufiyada ee nalaku dhalay. Ayena waxa kaliya oo Sucuudigu Cadaw ugu yahay iyo nimanka gararka dheer ee jeegaga lacagta ka qaataa ey tahay in Shiicadu ey jeceshahay Nabigeena SCW iyo Duriyadiisa. Walalayaal waxaan ogaanay in Wahabiyadu ey u qarsoon tahay naceebka Nabiga SCW iyo Ahlu Beytka.\nMuslinkana ey dagaal xeelada sir ku hayaan sidey burburin lahayeen ee ogaada.\nMarkii ugu horeysay ee shiicada na soo jiidatay waa markii aan aragnay ayagoo qaadaya\nNabi amaan , mid la mid ah kii culamadeenii Somaliaya Islamisay Suufiyada.\nWalaalayaal , hadaad doonaysaan in aad ka cood bileystaan Wahaabiyada, qaada heesta\nNabi amaanka. RABI SALI CALAL HABIIBI MAXAMED , WA AALIHII WA SAXBIHI ””””””””\nWahaabi kabihiisa ayaa qaadanayaa , oo carari. Shadaamada sidaa ku ceeriya.\nWalalayaal maanta waxaan idinku bishaareynaa in Ilahey nugu soo celiyey diinteena macaan ee Shaydaanka Wahaabigu noo khaariyey.\n7 Apr 2015 at 7:33 pm\nQoraaga Af Soomaliga siduu u yaqaan Alleylahe uma yaqaan Diinta Islaamka ah, hadey ahan laheyd taariikh ahaan ama qeybaheeda kala duwan. Kaaga darane asagaaba is radinaayaa oo qoraalkiisa qeybta dhexe iyo gunaanadka shaqo iskuma laha. Aan soo koobo markaan, hadaad ka mid tahay qolada aad sheegtay ee Shiicada ah oo aad tiri dhuumaaleysi ayey ku jiraan, ku bishaareyso waligiin waad ku jireysaan, maxaa yeelay Maqaal la qoro oo boor isku qaris ah Shiicada Islaam kuma noqoneyso. Maxamed bin Cabdulwahab Allaha u raxmadee hortiis kun sano yeey Muslimiinta ku nool Aasiya, Afrika iyo Yurubba la dagaalami jireen Af iyo Adinba. Maqaalkaga deel qaafka ahna kuma Islaamaayan. Hadii eey kaa tahay sidaad sheegatayba qolada cid walba oo u timaada soo dhaweysa, dee horaan kugu sheegay inaad Diinta Islaamka ah aad ka arradantahay aqoonteeda. Mabaadii’da diinteena waxaa ka mid ah in Samaanta la faro, Xumaantana la reebo, Shiico xumaanteeda wax ka weyn oo aan aqaano ma jiraan! Shiico wax ka sheegeeda kuma dheeraanaayo, maxaa yeelay dad badan oo iga aqoon badan aa horay iyo gadaal uga hadlay.\ncabdalle isse says:\n30 May 2015 at 11:54 pm\nQoraalkan wa mid funny ah xaqiiqdi.in wax la qora ma fududa oo waxan la diyaariyaa wa nin hdl kar ah allaha cadaabe haduu shiico yhy wahaabi iyo shiico waligood meel ma wada galan mid xigta somali ma maqal shiico ah 2011 ka hor mesha ku aragtay wa hooyada oo jiran ama aabaha oo laalush qaatay aa fila\nwecelka qormadan qoray culumada inuu caayo wa wax ku ceeb ah nin qabqable ah iyo nin culumo ahna inu is barbar dhigo lama yaabayo asxaabti bay shiico inkaareen iyo.xaasaski nabiga CSW kaba sii darane adiga waxan aad raacsan thy ma carab ba mase faarisin doonaya inay diinta ka aargutan ilaahay caadilsana dadkan oo kale ayuu jaanis siiyay\n20 Jun 2015 at 1:35 am\nRunti waxa qoralka sameyay suugaanyahan afsomaliga yaqaan, hayeshee waxba maad sookordhin aan aheyn inaad tahey shiici ku dhaqmaya TUqya ama munaafaqnimo ama been. Waxana u daliil ah inaad adiguba sheegtay inaad qarineyso masajido shico leedahay somalida gudaheeda amaankoda awgeed. Wax laqariyaana diin iyo islaamtoona kuma jirto. Waxan kugula talin lahaa warkaaga cadee oo kabax madawga ilaahey s.w.t. Xaqa muu qarin.\nPingback: Loollanka aydoolajiyadaha iyo agoonta aragtida ka arradan! | Bashiir M. Xersi\nPingback: Bulsho farsamada iyo farxshaxanka ka fiigta! | Bashiir M. Xersi\nPingback: Bulsho farsamada iyo farxshaxanka ka fiigta! W/Q: Bashiir M. Xersi | Laashin Iyo Hal abuur\n6 Sep 2015 at 6:25 am\nQofka waxaa wanaagsan marka uu ka hadlayo xisbi ama koox in uu aqoon u leeyahay. Waxaa nasiib daro ah qofka muslimka sheeganaya hadana maanta lataagan shiicado waa muslimiin waxana keeni karta aqoon la.aanta nahaysata waxan leeyahay qofka raba in uu dadka wax u kala cadeeyo marka hore waa in uu aqoon diimeed leeyahay hadii kale waxaa dhacaysa in ay timaado afkay qoyan


Real Madrid oo guul ka gaartay PSG tartanka Champions League-ga – Puntland Post\nPosted on February 15, 2018 February 15, 2018 by Liban Yusuf\nReal Madrid oo guul ka gaartay PSG tartanka Champions League-ga\nKooxda Real Madrid ayaa guul muhiim ah ka gaartay kooxda PSG oo ay isku arkeen lugta hore ee wareega 16-ka tartanka kooxaha Yurub ee Champions League-ga.\nReal Madrid oo difaacanaysa tartankan garoonkeeda Santiago Bernabeu ugu awood sheegatay PSG 3-1 oo ay labo kamid ah yimaadeen dhamaadkii ciyaarta, wuxuuna ahaa kulanku mid aad u xiiso badan, madaama labada kooxood ay joogaan xidigaha ugu wanaagsan kubada cagta xiligan.\nKooxda PSG ayaa goolka la hormartay waxaana daqiiqadii 33-aad u dhaliyay Adrien Rabiot, balse Cristiano Ronaldo ayaa kubbad gool kulaad ah ku barbareeyay dhamaadkii qeybtii hore ee ciyaarta, wuxuuna ahaa goolkii 100-aad uu Real Madrid u dhaliyo tartanka Champions League-ga.\nDhamaadkii ciyaarta Daqiiqadihii 83-aad iyo 86-aad Real Madrid ayaa la timd labada Gool ee ay guusha ku gaartay, waxaana u kala saxiixay Cristiano Ronaldo iyo Marcelo, waxayna ciyaartu ku soo gabagabowday 3-1 oo ay guushu ku raacday kooxda martida loo ahaa ee Real Madrid.\nReal Madrid ayaa kulanka lugta labaad ee wageegan booqan doonta guriga kooxda reer Faransiis ee PSG, iyadoo kalsooni dheeraad ah ku qabta in ay u soo bixi karto wareega Sideed dhamaadka tartankan, madaama ay lugtan ku badisay 3-0, waxaana kulankaas koooxda martida loo yahay ee PSG u yaala shoqo culus oo ah in ay la timaado natiijo midaan oo kale ah ama ka badan.\nReal Madrid ayaa tartanka Champions League-ga ku soo guuleysatay labadii sano ee ugu danbeeyay, waxayna wali u muuqataa mid sii difaacan karta.


Taliyaha ciidanka Booliska Iswiidhan oo baarlamaanku looga yeeray | Somaliska\nGuddi katirsan guddi hoosaaska baarlamaanka Iswiidhan ee u qaabilsan arrimaha caddaaladda ayaa u yeeray taliyaha ciidanka Dan Eliasson iyo wasiirka caddaaladda Morgan Johansson.\nLabaddan mas’uul ayaa waxaa wax laga weydiin doona su,aallo la xiriira faddeexadda dhanka ammanka teknoolojiyadda ee IT-ga oo la sheegay in boolisku qeyb ku yeeshay. Arrimaha wax laga weydiin doono ayaa waxaa sidoo kale ka mid ah macluumaad ay idaacadda Iswiidhan laanteeda wararka u qaabilsan ee Ekot oo kaashaneeysa laanta P4 ee isla idaacadda ay daaha ka roggeen dayaca ka muuqda iyo ammaan la’aanta la xirririta\nMas’uuliyiintaan u yeeritaankooda waxaa gundhig u ah ka dib markii idaacadda Sweden ay kashiftey amaan la’aan la maareeynta maamulka ciidamada booliiska ee mushaarada ciidamada loo bixiyo iyo diiwaangalintooda intaba.\nIdaacadda Ekot ayaa toddobaadyo ka hor soo bandhigtay warar sheegaya in Dan Eliasson oo ah madaxa booliska booliska Iwiidhan, uu sanadkii 2015-kii, go’aamiyey in maamulka ciidammadda iyo habka loo bixiyo mushaaraadkooda loo ogolaado ineey maareeyaan shirkado gaar loo leeyahay, waxaana warbixinta ay sheegtay in uu hareer maray xeyndaabka amni ee maamulka ciidamada. Dan Eliasson ayaa iska fogeeyey eedeymahaas loo heeysto.\nFadeexadda la xirriirta IT-ga ayaa mudooyinkii ugu dambeeyey waxaa ay hadalheeynteeda aad u badatay, iyadoo ay keentay ugu dambeyntii in wasiiro iyo mas’uuliyiin laga qaado xilalka.


Khilaafka Dowlada Federalka iyo Maamulka Puntland oo saameyn ku yeeshay warbaahinta Puntland - Jowhar Somali news Leader\nHome News Khilaafka Dowlada Federalka iyo Maamulka Puntland oo saameyn ku yeeshay warbaahinta Puntland\nKhilaafka Dowlada Federalka iyo Maamulka Puntland oo saameyn ku yeeshay warbaahinta Puntland\nKhilaafka u dhexeeya Dowlada Federalka iyo Maamul Goboleedka Puntland ayaa waxaa uu saameyn ku yeeshay warbaahinta Maamulka Puntland kadib markii shaqada loogaga eryey, Agaasimihii taleefishinka iyo idaacada Puntland Jamaal Carab Yuusuf sababo la xiriira fariimo ay soo diyaarisay guddiga doorashooyinka qaran kuwaasoo laga baahiyay Taleefishinka iyo Idaacada Puntland.\nAgaasimaha Taleefishinka iyo Idaacada Maamulka Puntland ayaa si kumeel gaar ah loogu magacaabay Dahir Aflow iyadoo munaasabadii xil wareejinta uu goobjoog ka ahaa Wasiirka Warfaafinta Maamulka Puntland.\nXayaysiinta doorashooyinka ee uu soo diyaariyay guddiga doorashooyinka ayaa laga joojiyay in laga baahiyo taleefishinka iyo raadiyaha maamulka Puntland.\nQoraal ka soo baxay Wasaarada Arrimaha Gudaha Puntland ayaa dhowaan loogaga joojiyay howlaha ay ka wadeen guddiga doorashooyinka qaran deegaanada Puntland.\nSidoo kale Weriyihii gaarka ahaa ee Madaxweynaha Puntland Cumar Maxamed Soomane ayaa loo xirey sababo la xiriira war ku saabsan arrimaha imtixaanaadka uu ka sii daayay Radio Kulmiye oo uu wakiil wareed ugaga ahaa Puntland. Hase yeeshee Cumar Soomane ayaa markii dambe damiin lagu sii daayay


Wasiirka Arrimaha Gudah Somaliland oo markii ugu horreysay ka hadlay tallaabooyinka ay dawladdu ka qaadday dilkii Saameel | Berberanews.com\nHome WARARKA Wasiirka Arrimaha Gudah Somaliland oo markii ugu horreysay ka hadlay tallaabooyinka ay...\nWasiirka Arrimaha Gudah Somaliland oo markii ugu horreysay ka hadlay tallaabooyinka ay dawladdu ka qaadday dilkii Saameel\nHargeysa-(Berberanews)- Wasiirka Wasaaradda Arrimaha Gudaha Somaliland Maxamed Nuur Carraale Duur, ayaa markii ugu horreysay ka hadlay illaa hadda tallaabooyinka ay ka qaadeen dhinaca loo tiranayo inay geysteen dil laba habeen ka hor ka dhacay Deegaanka Saameel oo saddex qof lagu khaarajiyey, hal qof oo ka dambeeyey iyo halka xilligan ay wax marayaan.\nWasiir Duur waxa uu sheegay inay dhacdadaa u xidh-xidheen dad badan oo baadhis lagu wado, waxaanu xusay inay Weftiga dawladda ka socda ee sugan deegaannada Ceel-Bardaale ee Gabiley iyo Dila dhexdooda, isla markaana ay wax isla af-garteen. “Waayeelkii goobta joogay ee aanu goobta kula kulanay ay wax ka dhaceen, runtii waxaannu isla garanay laba qodob, midka koowad waxa weeye in Xukuumadda laga sugo sidii ay tallaabo u qaadi lahayd waqti la siiyo oo loo qabqaban lahaa dembilayaashi iyo dadkii falka geeystay, waa in aan xaaladda wax dambe oo beddalaa dhicin.” Ayuu yidhi Wasiirka arrimaha guduhu.\nWasiir Duur, waxa uu nasiib-darro ku tilmaamay in ballantaa iyo go’aankaa la isla qaatay ka dib uu haddana shalay dil dhacay. Wasiirka oo arrintaa ka hadlayaana waxa uu yidhi; “Nasiib-darro Shalay dhacday ballantii ahayd in aan wax dambe dhicin oo ay wax iska beddeleen oo hal qof la dilay oo qofka la dilaynaa uu ka soo jeedo dhinicii loo tirinaayay falkii hore ee saddexda qof loo lagu dilay oo ay dadkii hore ka soo jeedaan. Qofkan dhintay dhammaantood Illaahay ha u naxariistee wuxuu ka soo jeeda gobolka Gabiley.”\n“Waayeelkii aanu goobta kula kulanay oo qofka wax gaadhanbaa loo tacsiyeeyaa iyagaannu shalay ku horraynay oo aanu tacsida gaadhsiinay. Waxaanan ka codsanay in aanay waxba dhicin, laakiin waxa shalay dhacay falka dilka ah oo isaguna qof kala dhintay, waxaanu rejiynaynaa Xukuumad ahaan aanu ugu baaqaynaa dadka shacabka ah ee walaalaha ee wada dega in fidnada halkaa lagu joogiyo.” ayuu yidhi Wasiirku.\nWasiirka arrimaha gudaha Somaliland Maxamed Nuur Carraale (Duur) oo ka hadlayey dhabbaha nabadda ee ay halkaa uga sii gudbeen, waxa uu yidhi; “Saaka waxaanu wadnaa in labada dhinacbaa aan la kulmo oo nabadii waddddii loo mari lahaa aanu ka wada hadallo. Waxa kale oo aanu goobta gaadhsiinay ciidan aad u badan oo ciidanka Booliska ah in kasta oo deegaanku yahay deegaan aad u ballaadhan oo dad walaalo ah oo isku dhex jira ay yihiin haddana waxaanu geynay ciidan Boolis ah oo xooggan oo wata baabuur gaashamaan, waxaanu labada dhinacba ka codsanaynaa in ay si wanaagsan noola shaqeeyaan.” Wasiir Duur waxa uu sidaa ku sheegay Waraysi uu galabta siiyey Laanta Af-Soomaaliga ee Idaacadda BBC-da, isaga oo Hargeysa ku sugan, ka dib markii uu isla maanta ka so laabtay deegaanka Buqdhada oo uu laba habeenba ku sugnaa, waxaanu Wasiirka oo hadalkiisa sii wataa yidhi; “Sidoo kale, dadka warbaahinta hadallada dhiifta leh iyo wax kala fogaynaaya leh iyo warbaahinta hadalladaa soo gudbinaysaba waxaanu rejaynaynaa inay joojiyaan oo dadka walaalaha ah nabadda lagala shaqeeyo oo aan la kala fogayn ee la isku soo dhaweey. Haddii ay wax dhacaan waxay u baahan tahay in aan dhiig kale lagu darin ee wanaagga la qaato oo khaladku intii uu ku dhacay laga garnaqsado, la isku yimaaddo waana taannu hadda wadno.”\nMar uu Wasiirka arrimaha gudaha Somaliland ka hadlayey tallaabada ay dawladdu arrintaa illaa hadda ka qaadday waxa uu yidhi; “Runtii tallaabanu qaadnay oo dad baanu qabqabanay, dadkaanu qabqabanay waxa weeye illaa ay wax ku caddaadaan dembilayaal maaha tuhun iyo baadhis ayaannu wadnaa. Ciddii ay wax ku caddaadaan waxaannu marinaynaa tallaabo sharciga waafaqsan, ciddii aanay waxba ku caddayna waanu iska sii daynaynaa oo xorriyaddooda ayay heli doonaan oo baadhistii ayaa socota. Laakiin, annaga waxa naga go’an fal haddii uu dhaco in aannu tallaabo qaadno oo aanay suurtagal ahayn qof gacan ku dhiigla ah oo dhiig daadiyey in aannu ummadda dhex-mushaaxin way naga go’aan tahay Xukuumad ahaan.”\nPrevious articleVideo: Berbera oo lagu soo dhaweeyay Ururka RAYS oo ka mid ah tartamaayaasha ururadda siyaasadda iyo golaha deegaanka\nNext articleLa-taliyaha Madaxweyne Silaanyo ee Arrimaha Siyaasadda oo ka hadlay xadhigiisa


Dadka yaa dowlad u ah? Wuxuu na baday burburki wuxuu na baray baa kasii daran. - Caasimada Online\nHome Maqaalo Dadka yaa dowlad u ah? Wuxuu na baday burburki wuxuu na baray...\nDadka yaa dowlad u ah? Wuxuu na baday burburki wuxuu na baray baa kasii daran.\nAsbuucaan warki iigu xiisaha badnaa waxaa uu ahaa miisaaniyadda 2018ka ee dowladdu soo bandhigtay. Inkastoo aanan helin masaaniyadda oo dhamaystiran, hadana goosgooska lagu soo bandhigay shabagadaha wararka ayaa iigu filnaaday mashquul. Mar walba oo aan akhriyaba xog dheeraad iyo qodobo xiiso leh ayaa ii baxayay. Laakiin waxaan goor danbe ku baraarugay in xiisaha ay ii leedahay miisaaniyaddu aysan dadka u wada lahayn. Sidee?\nMarki ay dowladdu soo bandhigto qorhse cusub, waxaa caado noo ahayd in aad looga faalloodo. Muxaafid iyo mucaarad ayaa loo kala safan jiray. Mid aqoon u leh iyo midaan waxbo kala soconba qof walba fakerkiisa ayuu dhiiban jiray. Maqal, muuqaal iyo qoraalba waa lagu wadaagi jiray. Laakiin miisaaniyaddu sidaasi ma noqon inkastoo ay ahayd midda ugu qiimaha badan qorshayaalki aan arkeenay dhawaanahaan.\nWaxay ahayd in idaacaduhu ay aad u baahiyaan misaaniyadda sharraxaad dheeraad ahna dadka ka siiyaan. Waxay ahayd in dhaqaalo-yahannadu ka faalloodaan muuhiimadda ay xambaarsantahay iyo sida ay u saamayn doonto howlaha dowladda. Waxay ahayd in shacabku si fog u akhriyaan fahmaanna muhiimadda ay u leedahay miisaaniyaddu.\nShacabku waa dadka ay sida tooska ah u saamaynayso miisaaniyaddu. Iyaga ayaa canshuurta laga qaadaayaa, alaabaha canshuurta lagu kordhiyay qiimaha ku darmayo shacabka ayaa bixin doono si toos ah, sidoo kale iyaga ayaa dib loogu celinayaa inteeda badan. Sidaa darteed waxay ahayd inay waqti galiyaan si ay dowladdu oogala xisaabtamaan adeegyada bulshada sida waxbarashada iyo caafimaadka.\nOo yaa baahida bulshada xisaabta ku darsado?\nMaya saas maahan. Adeegga bulshadu waa xilka koowaad ee dowladda saaran, mana hilmaansana in wixii loo ikmaday ay taasi ahayd. Miisaaniyadda sanadkaan waxaa lagu soo bandhigay lacagta loo qoondeeyay waxbarashada iyo caafimaadka oo waliba la sadex jibbaaray. Tusaale, miisaaniyaddi hore qoondada waxbarashadu waxay ahayd labo milyan labo boqol iyo sodon iyo afar kun, siddeed boqol afarntan iyo todobo doolar ($2234847) halka sanadkaan laga dhigay todobo milyan todobo boqol iyo todobaatan kun, afar boqol iyo siddeetan iyo siddeed doolar ($7,077,488).\nHadaba shacabka maxaa ku dhacay?\nDhibka nagu dhacay ayaa ah in burburkii nasoo maray meesha uu ka saaray shaqadii dowladdu noo qaban jirtay sidaa awgeed inay adeeg noo haysaba ma ogin. Kama sugayno waxbarsho iyo caafimaadka aasaasiga ah, kama sugayno taakulayn iyo gacan qabasho kuweeenna taagta daran kumana aanan tashan inayba xisaabta nagau darayso. Haddiiba ay nagu soo dhacdo inaan xuquuq ku leenahay waxaan ka fakernaa amniga. Inta kale waxaa ka doodno waa yaa wasiirrada noogu jiro iyo kuraas nagu filan beesha ma la siiyay.\nMucaardki maxaa ku dhacay?\nMarki maasaaniyad lasoo gudbiyo, cidda kowaaad ee ahayd inay findhicisho waxay ahayd mucaaradka. Waxay ahayd inay toosh weyn ku ifiyaan in dowladdu xil iska saartay bulshada iyo in kale. Waxay ahayd inay si hoose u eegaan in canshuurta dowladdu soo bandhigtay si gooni ah uu saamanayso deegaannada laga soo doortay. Waxay ahayd in qoondoonyinka la soo bandhigay ay ka eegaan in gobollada laga soo doortay ay ku jiraan iyo in kale iyo inay xuuquqda dadkooda raadiyaan.\nTaasi ma dhicin. Ugu yaraan si muuqato uma aannan arak inay gadaal wax ka yimaadaanse waa laga yaabaa. Waxaan is iri mucaaradku ma naftiisa kaliya ayuu u doodaa mise iyaguna sida shacabka ayaysanba ogayn in dowladdu xil ka saaranyahay adeegga bulshadu.\nWaxaa socdo horumar fiican. Tallaabooyin muhiim ah ayaana xagga horumarka loo qaaday. Shacabku laf dhabar ayuu u yahay horumarka dalka. Cidda la hormarinayo waa iyaga. Mustaqbalka loo doodayo waa kan caruurtooda. Dan aan shacabka ahayn oo jiri karto ma jirto sidaa darteed waxaa laga maarmaan ah in shacabku noqdo barta laga cabbir qaadanayo marki la eegayo horumarka uu dalku samaynayo.\nSi loo helo shacab udub u ah horumarka waa in la qaadaa olole ballaaran oo shacabka lagu barayo xuquuqda ay dowladda ku leeyihiin, waxa ay tahay inay ka fishaan iyo sida ay ula xisaabtami karaan. Ilaa la helo shacab soo jeedo oo yaqaan waxa ka maqan, danta bulshadu waxay ku jiri liiska danbe.


Somaliland: Cabdiweli Gaas Iyo Ku Xigeenkiisa Cabdixakiim Camay Oo Faraha Iskula Tagay Dagaal Gacan Ka Hadal Ah, Midka Gacanta Ku Horeeyey Iyo Waxa Ay Isku Hayaan Labada Nin! - Wargane News\nHome Somali News Somaliland: Cabdiweli Gaas Iyo Ku Xigeenkiisa Cabdixakiim Camay Oo Faraha Iskula Tagay...\nWararkii ugu dambeeyey ee laga helayo Maamul Goboleedka Soomaaliya ee Puntland ayaa sheegaya in Madaxweynaha Is-maamulkaasi iyo Madaxweyne ku xigeenkiisu ay siku af dhaafeen qaasriga Magaalada Garoowe halkaaasina uu ku dhex maray gacan ka hadal koobani.\nXogo gaar ah oo ay heleen qaar ka mid ah warbaahinta dalkaasi Soomaaliya ayaa sheegaysa in madaxweynaha Maamulaasi Puntland Cabdiweli Maxamed Cali Gaas iyo Ku Xigeenkiisa Cabdixakiin Cabdullahi Xaaji Cumar Camey ay isku gacan qaadeen gudaha madaxtooyada maamulkaasi ku leeyahay Garoowe.\nArrintan oo shalay ahayd midda loogu hadal haynta badnaa Magaalada Garowe iyo guud ahaan deegaanada Puntland, ayaa ku soo beegmaysa xilli labada mas’uul ay aad ugu kala fogaadeen shirkii Kismaayo oo ay dowlad goboleedyadu wadashaqeyntii dowladda dhexe ugu hakiyeen.\nIlo ka ag dhaw xafiiska madaxweyne ku xigeenka Puntland oo la soo xidhiidhay qaar ka mid ah warbaahinta Soomaaliya oo Wargeyska Foore soo xiganayo ayaa sheegay in labada mas’uul ay isku maan dhaafeen xafiiska madaxweynaha, xilli Gaas uu su’aalo ka weydiiyey ku xigeenkiisa lacago uu kala baxay Bankiga markii uu bishii hore safarka ku tagay magaalada Muqdisho.\nHase ahaatee, Camey oo ka jawaabaya lacagta lagu eedeeyey ee uu kala baxay Bankiga dhexe ee Puntland ayuu ugu jawaabay “Yaa ku xisaabiya adiga?”, Isla markiiba waxaa ka xumaaday hadalkii labadooda waxa ayna is dhaafsadeen hadallo kul kul oo keetay in Camey istaago gacanna ula tago Cabdiweli Gaas halkaasina uu ka dhaco gacan ka hadal kooban iyada oo isla markiiba ay labadan masuul ku kala guntadeen ciidamada ilaalada Madaxtooyada Garoowe.\nWaxaa labada mas’uul soo kala dhex-galay dadkii goobta ku sugnaa, oo u badnaa shaqaalahooda gaar ahaan ciidanka ilaalada.\nLacagta badan ee uu Cabdiweli Gaas ku eedeeyey in Cabdixakiim Camey kala baxay Bangiga dhexe ee Puntland waxa ay imaneysaa xilli uu Madaxweyne ku xigeenka Cabdixakiim Camey muddo ku sugnaa Muqdisho, isaga oo markii uu ka soo laabtay shir jaaa’id oo uu Garowe ku qabtay ku sheegay in uu Caasimadda Soomaaliya u tagay arrimo caafimaad iyo dhul uu ku lahaa magaaladaasi.\nDhinaca kale, Camey waxa uu ka soo horjeestay mawqifka Madaxweyne Cabdiweli Maxamed Cali Gaas uu ka qaatay ee uu xidhiidhka ugu jaray dawladda Dhexe ee dalkaasi Soomaaliya taasi oo uu kala sinaa Madaxdii Maamul Goboleedyada ee Kismaayo ku shirtay wiiggan, waxaana aad baraha bulshada ugu baahay sawir ay isku salaamayaan garoonka diyaaradaha ee Garowe, balse muujinaya heerka uu khilaafkoodu gaadhsiisan yahay.\nCabdixakiim Camey ayaa la rumeysan yahay inuu aad ugu dhow yahay dowladda federaalka ee uu horjoogo Maxmaed Cabdilaahi Farmaajo, hase yeeshee Cabdiweli Gaas Ayaan waxba ka qaban karin, xilkana ka qaadi karin maadaama aanu xilka si rasmi ah uga qaadi Karin oo ay hal mar ku wada yimaaddeen doorashadii Baarlamanka Puntland u wada doortay waana sida uu dhigayo dastuurka Maamul Goboleedka Garoowe.\nKhilaafkooda ayaa sidoo kale salka ku haya kadib markii ay soo baxeen warar sheegaya IN Jamhuuriyadda Somaliland iyo Maamul Goboleedka Puntland kala saxeexdeen heshiis ay dhexdhexaadin kaga jiraan beesha Caalamka iyo gaar ahaan urur goboleedka IGAD kaasi oo dhigaya in ciidamada labada dhinac kala joogaan halka ay wakhtigan ku sugan yihiin sidaana colaadda lagu joojiyo arrinkaasi oo Camayga Madaxweyne ku xigeenka ahi u arko guul darro Puntland soo gaadhay iyo sidoo kale qorshahoodii hore ee ahaa in dagaalkaasi ay ku gaadhaan dano siyaasadeed oo ay kursiga ku dheeraystaan taasi oo Cabdiweli la sheegay in uu qaatay nabadda.


Mooshinka mucaarad miyaa wata, mise dowlad? | Caasimada Online\nHome Warar Mooshinka mucaarad miyaa wata, mise dowlad?\nMooshinka mucaarad miyaa wata, mise dowlad?\nMooshinka waxa wata waa mucaarad ka soo horjeeda dowladda dalka ka dhisan. Haddaba waxaa is weydiin mudan mucaarad hadafka laga leeyahay waa maxaay? Ma waxaa loola jeeda Mooshinka in wax lagu toosiyo mase in waxa dhisan lagu dumiyo? Xildhibaanada mooshinka daba cararaya ma ahan dad kala garan kara waxa toosan iyo waxa qalloocan. Haddey kala gartaana waxay u janjeeraan inay u adeegsadaan dhinaca xun. Meelo badan iyo munaasabooyin kala duwan ayaa laga caddeeyay in mooshinku yahay mid aan sharci ku dhisneyn wax eedeyn ah oo muuqdana ( tangible evidence) aysan soo gudbin kuwa loo soo dhiibay oo aad loogu adkeeyay inaysan marna qaadanin kana qayb gelin wada hadal lagu saxaayo khaladka ay dhex dabaalanayaan.\nAf-Hayeenka baarlamaanka Mr Jawaari khaladki uu horey u galay oo ahaa inuu qabto mooshinka, ayuu mid kale rabaa inuu ku saxo, kaasoo ah inay ka wada xaajoodaan guddi ka socda barlamaanka iyo xukuumada. Ma mooshin aan sharci ku dhisneyn ayaa laga wada xaajoonayaa…iyadoo la joogo waqtigi loo baahnaa in howlo badan la qabto…waa wax lala yaabo oon marna laga fileyn inuu ku kaco Jawaari oo kale oo sharci yaqaan ah!!!\nDhanka kale, mucaarad waa la yaqaan, ahdaaftiisana marka la soo koobo waxay noqoneysaa in talada ay iyagu qabtaan, kuwa talada haayana ay u raadiyaan eedeyn dadku aqbali karaan, waana waddada loo maro xakunka meelaha ay ka jiraan doorashooyinka…laakin Somaliya oo kale ma ahan in ay mucaarad yeelataa waayoo waxa loo ordaayo waa in dalkaan dhibaatada ku habsatay jiilka soo socda laga badbaadiyo, ummaddana degganaan iyo barwaaqo loo horseedo. Kuwa mooshinka wada waxay ka soo horjeedaan horumarka iyo hiigsiga la doonayo in la gaaro 2016!!! Waana ajendaha uu u soo wakiishay C/weli Gaas oo ballanqaaday inaysan Somaliya degin isagoo isu diyaariyay inuu qas iyo carqalado waaweyn ka fuliyo dalka oo dhan.\nDadka fulinta howlahan loo adeegsanayo waxaa ka mida kuwa mooshinka sida badankooda iyo kuwo sita derejo doktoor sida Baadiyow, Cali Geedi, Jurille, Xoosh, Goodax iyo qaar kale oo badan. Waxaa loo ballanqaaday in maaligelinta iyo masaariifta ay u bahdaan oo dhan la soo diyaariyay, lacagta uu C/weli soo daabacayna ay mar dhaw soo gaari doonto Xamar si loogu adeegsado burburinta dhaqaalaha dalka, laguna hakiyo tallaabooyinka loo qaadayo dhinaca hiigsiga 2016. Beesha caalamka si fiican ayey ula socotaa tallaabooyinka C/Weli uu qaadayo iyo kuwa uu damacsan yahay. Dhowr jeer ayeyna uga digeen falfal xumida iyo cadaawada uu caadeystay oo dhibaato weyn ku haya dalka iyo dowladda dhexe…waa cadawga ugu weyn ay Somali leedahay maanta!!!\nNasiib darro, Madaxda ugu sarreysa dalka ayaa ka gaabisay masu’uuliyadda ka saran amniga iyo daryeelka danaha guud ee ummadda..waxaa looga baahan yahay Madaxda inay tallaabooyin ka qaadaan kuwa dalka cadawga ku ah ee doonaya inay hakiyaan oo ay dumiyaan horumarka yar ee la gaaray. Waxay xukuumadi ku mashquuliyeen mooshin aan caga ku taagneyn oo laga dhigay howsha ugu weyn ee la wada hadal haayo meel kasta.\nHaddaba, sidee looga badbaadi karaa sunta ay buufinayaan cadawgaan nagu dhex jira? Waxaa naga tala ah in Jeneraal Tuuryare loo fasaxo inuu dadkaan dabagal ku sameeyo, lana qabqabto si balaayada ay wadaan ummadda looga badbaadiyo. Waxay ka hadlayaan TVyada, waxay laaluush siinayaan websiteyo qaarkood si hadalkooda iyo sawiradooda loo faafiyo..waana in la xasuusnaado inuusan XASAANAD lahayn ninka dalka cadawga ku ah oo ka shaqeynaya burburka iyo barakaca ummadda, kuna abuuraya dhallinta shaki iyo inay dalka ka cararaan oo ay badaha ku le’daan. Dadka noocaasa oo la wada yaqaanno waa inaan loo oggolaan inay dalkaan burburiyaan oo mustaqbalka noo soo ifaayo ay naga demiyaan, shaki iyo walbahaar nagu abuuraan…Mooshinka danta laga leeyahay ma ahan ridida Madaxweyne Xasan Sheikh oo kaliya balse waa mu’aamaro ka weyn kana khatarsan sida iyo meesha loo maleynayo…Ilaahow Madaxda dalka garan sii oo u ifi waxa dadku qaar arkeen si ay uga hortagaan balaayada soo socota si geesinnimo ku dheehan tahay!!


Sidee ku heshiin karaan Soomaaliya iyo Somaliland? - Caasimada Online\nHome Maqaalo Sidee ku heshiin karaan Soomaaliya iyo Somaliland?\nSidee ku heshiin karaan Soomaaliya iyo Somaliland?\nSomaliland oo Soomaaliya inteeda kale ka go’day ku dhawaad 30 sano waxaa jiray wada hadalo kala duwan oo Dowladda Soomaaliya ay wada galeen kuwaa oo ku soo dhamaaday fashil.\nDowladda Federalka Soomaaliya ee uu hogaamiyo Madaxweyne Maxamed Cabdullahi Farmaajo waxa ay dhowr jeer sheegtay in wada hadal toos ah maamulkiisa uu la geli doono Maamulka Somaliland, halka Madaxwenaha Somaliland Muuse Biixi Cabdi uu sheegay in Midowga Soomaaliya ay muhiim tahay balse la joojiyo hadalada xanafta leh sida uu ka sheegay Munaasabii 26-ka Juun oo ku beegneyd markii gobalada Waqooyi ay ka xuroobeen gumeystaha.\nWaa in laga fogaadaa wax walba oo keeni kara horin colaadeed gaar ahaan hadalada xanafta leh ee ka soo yeera mas’uuliyiinta iyo maamulalada labada dhinac.\nSoomaalida oo wax walba wadaagta sida Diin, dhaqan, Af iyo luuqad waa in ay wax kabarataa dalalka deriska la ah Soomaaliya oo soo afjaray khilaaf muddo ragaadiyay dowladnimadooda, sida Kenya oo waxaa heshiiyay Raila Oding iyo Uhuru Kenyatta oo muddo khilaaf ka dhextaagnaa , waxaa sidoo kale colaadoodii soo afjaray Mucaaradka Iyo Madaxda Koofurta Sudan, sidoo kale dalka Itoobiya.\nWaa in Madxaweynaha Jamhuuriyadda Federalka Soomaaliya Mudane Maxamed Cabdullahi Farmaajo uu ka dagaa Magaalada Haregysa ee Maamulka Somaliland isaga oo si hoose u dhageysanaya tabashada iyo waxyaabaha ay tirsanayaan Maamulka Somaliland si loo midoowo.\nSoomaaliya oo dib u heshiisa waxa ay soo ceshan kartaa sharaftii iyo karaamadii ay ku laheyd caalamka intiisa kale.\nW/Q: Cabdicaziz Xasan Ibraahim


Sarkaal boolis ah oo lagu dilay Beledweyn & Kooxdii dishay oo la toogtay | Arrimaha Bulshada\nHome News Sarkaal boolis ah oo lagu dilay Beledweyn & Kooxdii dishay oo la toogtay\nSarkaal boolis ah oo lagu dilay Beledweyn & Kooxdii dishay oo la toogtay\nBulsha:- Warar dheeraad ah ayaa ka soo baxaya dil xalay magaalada Beledweyn loogu geystay sarkaal ka tirsan ciidamada booliska maamulka Hirshabelle, kaasoo magaciisa lagu sheegay Axmed Xasan Biriq, iyagoo dilka u adeegsaday bistoolado ay wateen.\nSarkaalka oo ahaa laba xidigle boolis ah ayaa dilkiisa waxa uu si gaar ah uga dhacay xaafadda howlwadaag, iyadoo rasaasta lagu tooganayay ay ku soo bexeen ciidamo ku sugnaa saldhigga galbeed ee magaalada oo aan ka fogeyn halka didlka uu ka dhacay.\nSaraakiil boolis ah oo suxufiyiinta u warantay ayaa sheegay iney dileen laba kamid ah ragii dilka u geystay marxuum Biriq, iyadoo dagaal mudo kooban socday uu dhexmaray danbiilayaasha iyo ciidamada booliska, iyadoo sidoo kale ay soo qabteen bambooyin iyo laba bistoolad ay wateen.\nLaamaha amaanka ee maamulka Hirshabelle ayaa warbaahinta u soo bandhigay meydadka labada dhalinyarada ah ee dishay sarkaalka booliska ah, iyagoo digniin adag u diray waalidiinta ku nool gobolka Hiiraan iney ka warhayaan dhaqdhaqaaqa ay sameynayaan caruurtooda, si aan loo marin habaabin.\nMagaalada Beledweyn oo si habsami leh ay uga socoto doorashada kuraasta golaha shacabka ee Hirshabelle ka soo galeysa baarlamaanka, ayaa waxaa hadana barbar socda falal amni daro oo isugu jira qaraxyo iyo dilal ay geysanayaan kooxaha dowladda ka soo horjeeda, waxaana magaalada ku sugan ciidamo fara badan oo qaarkood laga qaaday Muqdisho.


Deg Deg: Al-Shabaab oo markale Weeraray Siinka-dheer | XOG-DOON NEWS - Breaking News From Somalia\nHome Wararka Maanta Deg Deg: Al-Shabaab oo markale Weeraray Siinka-dheer\nDeg Deg: Al-Shabaab oo markale Weeraray Siinka-dheer\nWeerarkan ayaa markale waxa uu Maanta uu ka dhacay koontoroolka Siinka-dheer ee duleedka Muqdisho halkaas oo fariisin ay ku leeyihiin ciidamo ka tirsan kuwa Nabadsugida Soomaaliya.\nQof ka mid ah dadka deegaanka ayaa u sheegay warbaahinta in mar qura laga war helay weerar lagu soo qaaday Koontoroolka Siinka-dheer,isal markaana halkaasi uu ka bilaawday dagaal mudo daqiiqado ah socday.\nWaxa uu sheegay in Hubka noocyadiisa kala duwan sida kuwa Garbaha laga tuuro lagu soo weeraray koontoroolka,isla markaana uu jiro khasaaro dhimasho iyo dhaawac ah,balse isagu uu indhihiisu ku arkay dhaawaca dad rayid ah oo gaaraya ilaa 3 ruux.\nAl shaaab ayaa marka hore dhul geedo ku yaalaan oo u dhaw koontoroolka ciidanka waxa ay ku dhufteen hal zaban ah ciidamada iyana rasaas ayey ku fureen,khasaaro kala duwan ayaana shabaab lagu gaariisay.\nXalay fiidkii ayay aheyd markii rag hubeysan oo ka tirsan Al-Shabaab ay weerareen Koontoroolka siinka-dheer waxaana saraakiisha ciidamadu ay sheegeen in weerarkaas ay iska caabiyeen.\nPrevious articleMaxaad kala socotaa kulanka Abiyi Axmed iyo C/fatah Al-Sisi\nNext articleWadooyinka Muqdisho oo markale la xiray


M/weyne Deni oo sheegay in Maamul Goboleedyada ku soo badanayaan dadkii maamuli jiray… – Hagaag.com\nM/weyne Deni oo sheegay in Maamul Goboleedyada ku soo badanayaan dadkii maamuli jiray…\nMadaxweynaha Maamulka Puntland, Saciid C/laahi Deni ayaa sheegay Maamul Goboleedyada Wadanka ka dhisan inay ku soo badanayaan dadkii maamuli jiray hay’adaha samafalka.\n“Waxaa aad u soo badanaya dadka dhalinyarada ah oo khibradooda aqooneyd ay u badan tahay la shaqaynta hay’adihii samafalka ee dalka ka jiray inay Maamulada ku soo badanayaan.” Ayuu yiri Madaxweynaha Puntland.\nMadaxweynaha ayaa yiri “Habka hay’ado gaamuray oo 70 sano jiray sida ay u dhaqmaan oo muhiimad kooban leh iyo dad kala tagey oo la rabo in dib la isugu soo celiyo sida la rabo in loo maamulo farqi badan ayaa u dhaxeeya.”\nMadaxweyne Deni ayaa Puntland ku ammaanay in horumarka ay maanta ku tallaabsatay ay ka dhaxashay jiilba jiilka kale ee ka dambeeya oo isku soo gaara maamulka, iyadoo jiilka dambe uu khibrad ka helayo sida uu yiri jiilkii hore.\nSidoo kale waxa uu sheegay Maamul Goboleedyada kale inaanay heysan fursadda ay haystaan jiilalka Puntland u soo koraaya, inkastoo sida uu sheegay ay dadaal samaynayaan hadana aanay lamid aheyn kuwa Puntland.\nMadaxweyne Deni ayaa hadalkan ka sheegay shir jaraa’id oo Arbacadii uu ku qabtay Magaalada Garoowe ee Xarunta Maamulka Puntland.


Wararka Maanta: Arbaco, Mar 21, 2018-Warar dheeraad ah oo ku saabsan iska horimaad ka dhacay Muqdisho\nDadka degmada ayaa sheegay in ay maqlayaan mar marka qaar rasaas culus, wallow hadda xaaladu u muuqato mid degan.\nWararka ayaa sheegaya in iska hor imaadka ay ka qeyb qaadanayaan qoryaha ku rakiban gaadiidka dagaalka, taasoo baqdin weyn ku abuurtay dadka degmada.\nIsgoyskaTarbuunka oo ah meel aad u mashquul badan oo ay isticmaalaan gadiidka dadweynaha ayaa xiran, waxaana lagu arkayaan oo kaliya ciidamo aad u hubeysan.\nMa jiro wax war ah oo ka soo baxay laamaha Amniga dowladda oo ka hadlaya Israsaaseynta laga maqlay degmada Hodan.\nIlaa iyo hadda lama oga khasaaraha ka dhashay iska horimaadka labada dhinac


Nin watay lacag ka badan 1 milyen oo dollar oo lagu qabtay garoonka diyaaradaha Muqdisho. - Somalia Focus\nNin watay lacag ka badan 1 milyen oo dollar oo lagu qabtay garoonka diyaaradaha Muqdisho.\nby Hassan Ali | Friday, Nov 4, 2016 | 225 views\n4,November,2016(SofoNews) War ay heleyso SmoaliaFocus ayaa sheegay in Saraakiisha Garoonka diyaaradaha Muqdisho ay gacanta ku dhigeen Nin u shaqeeya Shirkadda Xawaalladda ee Amal, kaasi oo watay Boorso ay ku jirtay lacag dhan Hal milyan iyo shan boqol oo kun oo Dollar.\nNinkaasi ayaa la hadal-hayaa inuu ku sii jeeday magaalladda Hargeysa ee Maamulka Somaliland, halka warar kalena sheegayaan inuu ku sii jeeday magaalladda Dubai ee dalka Imaaraadka Carabta.\nShirkadda Xawaalladda Amal oo ka mid ah Shirkadaha Xawaaladaha Somalia ayaa waxay dhawaan Bangi ka furteen magaalladda Muqdisho, mana kala cadda sababaha Adeegga Bangiga loogu adeegsan waayey Lacagta faraha badan ee uu Hawl-wadeenkaasi la safrayey.\nSaraakiisha Sare ee Hay’adda Sirdoonka Soomaaliya ayaa la sheegay inay gaareen Garoonka, waxayna warbixin ka dhegeysteen Saraakiishii qabtay Hawlwadeenkaasi u shaqeeya Shirkadda Amal iyo Kharajka caddaanka ee uu Boorsada ku watay.\nBaaritaano ku aadan arrimahaasi ayaa haatan soconaya halka loo waday Lacagtaasi iyo Hawlaha loo adeegsan lahaa.\nHay’adda Lacagaha Adduunka (IMF) iyo Bangiga Adduunka (World Bank) waxay Hay’addaha Maaliyadda iyo Ammaanka ee Dowladda Federalka ku booriyeen inay adkeeyaan Nidaamka Xawaaladaha, waxayna Hay’adahaasi farta ku go’deen Nidaamka ay ku shaqeeyaan qaar ka mid ah Xawaaladaha Soomaalida.\nShirka ganacsiga Africa iyo Turkiga oo ka furmya Istambul\nWaxgarad ku howlan dejinta dagaal ka dhacaya Caabud-Waaq


Musharaxa Mukhtaar Rooboow”Aniga Musharax ayan ahay Cidna iga ma Hor Istaagi Karto Majirto” -\nHomeWararkaMusharaxa Mukhtaar Rooboow”Aniga Musharax ayan ahay Cidna iga ma Hor Istaagi Karto Majirto”\nMusharaxa Mukhtaar Rooboow”Aniga Musharax ayan ahay Cidna iga ma Hor Istaagi Karto Majirto”\nWararka laga Helaayo magaalada Baydhabo ee Gobolka Baay ayaa sheegaya in Xaflad lagu taageerayo Musharaxnimada Sheekh Mukhtaar Roobow ay ka socoto magaaladaas, iyadoo munaasabadan ay jawaab u tahay go’aankii Wasaaradda Amniga Soomaaliya ku joojisay inuu u tartamo doorashada Madaxweynaha Koofur Galbeed.\nMunaasabadda ka socota Magaalada Baydhabo ayaa waxaa ka qeyb galaya Xildhibaano ka tirsan Koofur Galbeed iyo qeybaha kala duwan ee bulshada, waxaana taageero loogu muujinayaa Mukhtaar Roobow.\nWararka ayaa sheegaya inuu iska dhega tiray go’aankii Wasaaradda Amniga Soomaaliya ku joojisay Musharaxnimadiisa, iyadoo uu ololihiisa ka wado Baydhabo.\nDhaq dhaqaaqyada uu Mukhtaar Roobow ka wado Baydhabo ayaa xoogeystay, markii maalintii Khamiistii uu tagay, waxaa uu kulamo la qaadanayay odayaasha dhaqanka Koofur Galbeed iyo qeybaha kala duwan ee bulshada.\nMukhtaar Roobow ayaa ka mid ahaa aas aasayaasha Al-Shabaab, waxaa uu soo noqday Afhayeenka Kooxda iyo Hoggaamiye kuxigeenka, hase ahaatee sanado ka hor isaga soo baxay, isagoo wada hadalo la furay dowladda.\nMareykanka ayaa ka qaaday lacagtii la dul-dhigay madaxiisa ee gaareysay 5-milyan, hase ahaatee dowladda Soomaaliya ayaa sheegeysa in weli aan laga qaadin Mr Roobow xayiraadi saarneyd ee Caalamiga aheyd, sida tii Booliska Caalamka, dhaqaalaha iyo safarkiisa.


XUKUUMADDA FEDERAALKA SOOMAALIYA AYAA DAAH-FURTAY BARNAAMIJ SHAQO ABUUR LOOGU SAMEEYNAYO DHALINYARADA..\nNovember, 14-2017 TWITTER FACEBOOK PRINT THIS PAGE SEND TO A FRIEND\nDowladda federaalka Soomaaliya oo kaashaneeysa Bangiga Adduunka ayaa daahfurtay wareeggii 1-aad ee barnaamij maalgelin shaqo abuur ah.\nSanduuqa kobcinta hal-abuurka ganacsiga Soomaaliya (SBCF), ayaa sida ay sheegeen masuuliyiinta xafiiskaasi waxa uu wadaa qorshe lagu taageerayo 150-200 oo ganacsato Soomaali ah oo ka kala iman doona gobollada dalka.\nMashruucan ayay masuuliyiinta sanduuqa kobcinta hal-abuurka ganacsiga Soomaaliya sheegeen in qiyaastii 3,500 oo shaqo lagu abuuri doono, taasoo ay xuseen in 30% ay gaar u noqon doonto haweenka, ayagoo sheegay in shaqo abuurka laga sameeyn doono guud ahaan dalka.\nUjeeddada sanduuqa SBCF ayay masuuliyiintiisu sheegeen inuu maalgeliyo ganacsiga Soomaaliya si loo taageero kor u qaadista, kordhinta shaqada iyo horumarinta qaybaha muhiimka ah.\nSanduuqa SBCF ayaa khaas u ah ganacsiga, kaas oo ah in xoogga lagu saaro naqshadaynta figradaha hal abuurka ee cusub, wax soo saarka iyo suuqyo cusub oo gobolka ah.\nSidoo kale waxaa loogu tala galay xoojinta ganacsiga iyo adeegyada farsamada warshadaha si loo dhiso khibradda dhinacyada beeraha, xoolaha, tamarta iyo qaybaha kale.\nDaah-furka barnaamijka waxaa ka soo qayb galay saraakiil sar sare oo ka tirsan dawladda FS, kuwaas oo ka kala socday xafiiska Raysal Wasaaraha, Wasaaradda Maaliyadda, iyo hawl wadeennada mashruuca fulinaya, sidoo kale waxaa ka soo qayb galay dadka ganacsiga ku jira ee iyagu ku guulaystay lacagaha sanduuqaani bixinayo.\nMashruucan shaqo abuurka ah ayaa hadii uu hirgelo waxa uu fursad u noqon doonaa dhalinyarada Soomaaliyeed ee ay dalka ku heeysato shaqo la’aanta iyo weliba dadka leh hal abuurka ganacsi ee awoodi waayay in ay helaan maalgelin


Xidid BQ Aquaris 5,7 "10 ilbidhiqsi | Androidsis\nFrancisco Ruiz | | Xididka Android, Bq\nCasharradan soo socda ee wax ku oolka ah, waa hagaag, in haddii loogu yeeri karo taas oo la siin karo fudeydka xad-dhaafka ah ee geeddi-socodka! habka ugu fudud ee xididka Bq Aquaris 5,7 ″ kaliya 10 ilbidhiqsi iyo iyada oo aan loo baahnayn in la raaco casharro dhib badan oo khatar ah, ama baahida loo qabo kombuyuutar shaqsiyeed oo loogu talagalay hawsha, kaliya iyada oo la adeegsanayo terminaalkeenna iyo xiriir firfircoon oo internet ah oo xog ama Wifi ah\nKahor intaadan sii wadin waa inaad taas ogaataa hal mar hel marin xidid qalabkaaga, waxaad heli doontaa dhammaan faylasha nidaamka, tan waxaad u baahan doontaa oo keliya soo dejiso sahamisa faylka xididka sida ES File Explorer. Marin u heliddu way fiicnaan doontaa helitaanka dhammaan nidaamkaaga qalliinka iyo faylalka muhiimka ah, iyo sidoo kale inaad adeegsan karto barnaamijyada ama qalabka nidaamka u baahan oggolaanshaha Super user. Helitaan kuu oggolaanaya adiga gab daaqada BQ dami laakiin taasi waxay khatar ku noqon kartaa dadka isticmaala layliska ama kuwa aan wax badan fahmin, maadaama sida aan kaaga sheego qof kasta oo ka mid ah faylalka sahamiya aan awoodi doonno tirtir faylasha ama tusaha lama huraanka u ah muhiimna u ah shaqeynta saxda ah ee terminalkeena iyo nidaamkaaga hawlgalka. Taasi waa sababta talo ahaan ay tahay inaad aad uga taxaddarto ka hor intaadan tirtirin fayl kasta oo ka imanaya boosteejadaada haddii aad tahay isticmaale Root.\n1 Maxaan ku helaa Xididdada Bq Aquaris 5,7 ″?\n2 Sida loo xidido Bq Aquaris 5,7 ″ 10 ilbidhiqsi iyo PC la'aan\nMaxaan ku helaa Xididdada Bq Aquaris 5,7 ″?\nJawaabtu waa mid aad u fudud oo waxaan horey ugu siiyay qayb ahaan cutubka kore. Markaan soo afjarno terminal-ka Android waxaan u oggolaan doonnaa gelitaanka dhammaan faylasha nidaamka iyadoo la soo degsan karo fudud ee sahamiyaha faylka Root ee loogu talagalay Android. Intaa waxaa sii dheer, waxaan awood u yeelan doonnaa inaan rakibno codsiyo iyo aalado nidaam ah oo naga caawin doona inaan kor u qaadno terminaalka, hagaajino, ka dhigno mid dhakhso leh ama xitaa inaad awood u yeelato inaad bedesho Soo-celinta asalka ah ee soo-kabashada cusub ee wax laga beddelay, kaas oo aan ka awoodi doonno inaan ku sameyno waxyaabo xiiso leh sida keyd ama Nandroid backup dhammaan nidaamkayaga hawlgalka.\nWaxa intaa dheer oo dhan oo aan ahayn xab-xabbo turkey, waxaan sidoo kale awood u yeelan doonnaa, haddii ay dhacdo inaan beddelno soo-kabashada caadiga ah ee soo-kabashadaan cusub ee wax laga beddelay ee aan ka hadlayo, toosh Roms ka ugu fiican ee la kariyey, qaar ka mid ah romers-ka oo aan ka heli doonno kulammada kaladuwan ee horumarinta ee Android oo aan ku hagaajin doonno waxqabadka iyo xawaaraha dhaqaalahan xasaasiga ah ee Phablet illaa ugu badnaan meesha ay ka jiraan.\nHalkaan waxaan kaa bari doonaa cashar kale, sida loo rakibo Soo-kabashada wax laga badalay mar haddii aan xididkii dhamayno, waana soo bandhigi doonaa Roms-ka ugu fiican ee loogu talagalay BQ Aquaris 5,7 ″ si joogto ah, sidaa darteed waxaan kugula talinayaa inaad la socotid Androidsis.\nSida loo xidido Bq Aquaris 5,7 ″ 10 ilbidhiqsi iyo PC la'aan\npara Xididka Bq Aquaris 5,7 ″ waxaan kaliya u leeyihiin in ay soo bixi version ugu dambeeyay ee Framarrot, nooc ka mid ah waqtiga qorista qoraalkan ay marayaan 1.9.3 version. Marka codsiga la soo dejiyo, wax aan ka qaban karno isla isla xiriiriyahan, waxaan sii wadaynaa inaan ku rakibo, tan awgeed waxay ku filnaan doontaa inaad gujiso ogeysiiska soo dejinta dhammaaday, haddii, waa inaan hubin ka hor dejimaha barnaamijkeenna Android, inaan haysanno rukhsad lagu rakibo barnaamijyada laga helo ilo aan la aqoon. Waxaan awoodi doonnaa inaan ka helno doorashadan gudaheeda Dejinta / amniga.\nMarka aan rakibno waan fulinaynaa waxaanan arki doonaa shaashad dhowr ikhtiyaar ah oo aan kala dooran karno, waxa ugu horreeya ee aan sameyno waa xulashada ikhtiyaarka Ku rakib SuperSu ama Ku rakib Superuser ka dibna riix mid ka mid ah Xididnimada ka faaiidaysiga Taasi waxay ka muuqaneysaa hoosta illaa aan ka helno ereyga Success!. Xaaladdayda gaarka ah, ka faa'iideysiga ayaa loogu yeeray Baahir.\nMarka tan la sameeyo, xusuusnow in eraygu yahay inuu muuqdo Success!, intaas uun baan heleynaa dami oo geli Bq Aquaris 5,7 ″ inaad ku raaxeysato dhammaan faa'iidooyinka noqoshada isticmaale Root.\nDhawaan, cashar kale oo aad u fudud oo la raaco, waxaan ku tusi doonaa sida loo sameeyo beddel dib u soo kabashada asalka ah ee soo kabashada wax laga beddelay taas oo, tusaale ahaan, aan awood u yeelan doonno inaan ku shubno Roms la kariyey.\nSoo dejiso - Framarrot 1.9.3.apk, muraayad\nWadada buuxda ee maqaalka: Androidsis » Aaladaha Android » Mobiles » Bq » Sida loo xidido Bq Aquaris 5,7 ″ 10 ilbidhiqsi


Aan Cunno Cuntada Dalku Soo Saaro! – The Warsan\nby warsan January 23, 2021 January 23, 2021 0123\nWaxa diyaariyey oo dgiirrigelinaya wasaaradda beeraha Jamhuuriyadda\nSoomaaliya waxay ku taal geeska Afrika waxaana xuduud la leh Kenya dhanka koonfur, dhanka Galbeed Itoobiya, dhanka Waqooyi Jabuuti iyo gacanka cadmeed, dhanka Bari Badweynta hindiya. Waxay udhaxaysaa loolka 2 ° koonfur iyo 12 ° waqooyi, iyo dhigta 41 ° iyo 52°. Dalka Soomaaliya waxaa uu leeyahay xeebta ugu dheer geeska Afrika cimilada Soomaaliya sannadka oo dhan waa kuleyl aan darnayn. Guud ahaan bedka Soomaaliya waa 637,660 km2 oo 30% kamid uu yahay dhul lama degaan ah oo aan ku habbooneyn wax-soo-saarka beeraha, 45% waa dhul ku habboon xoola dhaqashada 14% waa kayn ama keymo, inta soo hartayna 13% (8.1 million ha) waa dhul beereed. (Hay’adda Cuntada iyo Beeraha, 1995). Soomaaliya waxay leedahay labo webi oo waaweyn oo kala ah; Wabiga Jubba iyo Wabiga Shabeelle. Labadooduba waxay ka soo bilaabaan dhulka buuraleyda ah ee Itoobiya oo Soomaaliya usoo gooya dhanka koonfurta iyo bariga ee Badweynta Hindiya. Muuqaalka guud ee dalku wuxuu ka kooban yahay inta badan dhul dooxa ah oo u janjeera dhinaca Badweynta Hindiya ee bariga iyo Gacanka Cadmeed ee waqooyiga.\nSoomaalida waxaa lagu dhiiragelinayaa in ay cunaan Cuntada dalka, taas macnaheedu waa in la isticmaalaa cuntada lagu beeray dhulka nafaqada dabiiciga ah leh. Dunida oo dhan waxaa ka socda dhaqdhaqaaq sii kordhaya oo lagu doonayo in lagu cuno raashiinka dalka laga soo saaro ee looyaqaan “Cuntada Dalka”.\nSi kastaba ha ahaatee, waxaa jira su’aalo badan oo ku saabsan siyaasadaha ama dhiiri gelinta isticmaalka cuntada dalka, iyada oo la wada ogyahay in faa’iida badan oo dhinaca caafimaadka iyo dhaqaalaha ay leedahay dhiirigelinta isticmaalka cuntada dalka. Hababka wax loo soo saaro maahan qodobka kaliya ee go’aamiya sida ugu fiican ee loo cuno cuntada debiiciga ah marmarka qaar waxaa mus’uulka ah tiknooloojiyada loo isticmaalo wax-soo-saarka beeraha, taas oo ah midda kaliya ee joogtaysa soo saarista iyo bixinta cuntada dadweynaha. Guud ahaan, cunista cuntooyinka dalka, oo loo soo saaray qaabab ku habboon deegaanka iyadoo la adeegsanayo teknoolojiyad saaxiib la ah deegaanka, ayaa ah mid faa’iido iyo horumar u leh deegaanka, dhaqaalaha iyo guud ahaan bulshada. Maqaalkani wuxuu ujeedkiisu yahay inuu wax ka qabto arrinta la xiriirta isticmlaalka cuntada dalka iyo inla helo xasilooni iyo sida loo suurta gelin karo arintan.\n1. Shaxda dheelitrika cuntada\nShaxda dheelitirka cuntada waxaa sameeya FAO, waxana ay ka soo xigatay bixinta iyo isticmaalka cuntada wadamada adduunka, waxaa laga soo aruriyaa cuntada gudaha laga soo saaro iyo cuntada lasoo dhoofiyo wadanka oo laga jaray cuntada la dhoofiyey, calafka xoolaha ama mida aan dadku cuni karin oo loo qeybiyey tirada dadweynaha.\nXogta shaxda dheelitirka cuntada waxay bixisaa macluumaad ku saabsan celceliska helitaanka qofkiiba, taasi waxay si fudud ula xiriirtaaa tirada cuntada ee gaareysa isticmaalaha (macmiilka) (cabirka helitaanka).\nShaxda dheelitirka cuntada, marka laga hadlaayo isticmaalka cuntada qofkiiba ee dadka wadanka, xaqiiqdii, taasi ma matasho qadarka cuntada la cunay, oo waxay ku dhawaad had iyo goor ka dhigi doontaa qiimeyn xad dhaaf ah xaga cuntada marka la barbar dhig sahannada cuntada ee heerka shaqsiyeed.\nXogta Shaxda dheelitirka cuntada ma bixineyso macluumaad ku saabsan kala duwanaanshaha ka jira aagagga wadan ama inta u dhexeysa kooxo-hoosaadyo kaladuwan oo dhaqan-bulsho ah. xogtaas waxaa bixiyey shaqsiyaad ayadoo la isticmaalaayo sahminta cuntada ee qeybaha kala duwan ee heer qaran.\nSi loo go’aamiyio saameynta bulshada, juquraafiga iyo deegaanka, waxaa lagama maarmaan ah in la baaro xogta ka soo baxda sahannad noocaan oo kale ah. Shaxda dheelitirka cuntada ma bixiso wax tilmaan ah oo ku saabsan kala duwanaanshaha ka jiri kara cuntada ay cunaan kooxo kala duwan oo bulshada ah.\n2. Faa’idooyinka isticmaalka cuntada Dalka\nBaahintii ugu dambaysay ee barnaamijka guud ee nidaamka cuntada dalka waxay dhiiragelisay xiisa gaar ahna u yeeshay macaamiisha iyo soo saariyaasha cuntada dalka. Barnaamijka heer Federaal, dowlad goboleed iyo heer deegaan ee dhiiragelinta isticmaalka cuntada dalka loona qoondeeyay ilo dhaqaale oo taageera wax-soo-saarka gudaha taasoo suurta gelinaysa sarana u qaadeysa isticmaalka cuntada Dalka. waxaana laga filayaa inay dhaliso faa’iidooyin dadweyne oo hadda ka maqan nidaamka suuq-geynta.\nQiimeynta kharashka, faa’idooyinka, iyo cawaaqibyada aan la filayn ee suuqyada cuntada dalka ayaa siin kara talo gelin ku habboon qaabaynta barnaamijyada ku lug leh cuntooyinka dalka. Waxay sidoo kale soo saareysaa xaalad ku haboon astaamaha cuntada dalka inay yihiin aalad kharash-ku-ool ah oo lagu fulinayo himilooyinka siyaasadeed. Haseyeeshe, saameynta nidaamyada cuntada dalka way adkaan kartaa in la garto sababtoo ah qayb yar oo cuntada ka mid ah oo la soo saaray laguna cunay suuqyada cuntada ee deegaanka.\nWaxaa hoosta laga xariiqayaa in nidaamka cuntada dalka ahi ay leeyihiin awood ay ku soo saaraan faa’idooyin kale ee dadweynaha. Waxaa la soo jeediyay in nidaamka cuntada dalka ay yareyn karaan halista badbaadada cuntada iyadoo la daadejinayo wax-soo-saarka. Cunista maxalliga ah ayaa loo arkay inay tahay hab lagu caawin karo ilaalinta dhul beereedka iyadoo loo oggolaanayo bulshooyinka cusub inay yagleelaan beero ku yaal aagagga magaalooyinka. Faa’iidooyinka kale ee dadweynaha waxaa ka mid ah horumarinta raasumaalka bulshada, ilaalinta noocyada kaladuwan ee hide-sidaha abuurka, iyo tayada deegaanka.\n3. Keydinta Cuntada Istiraatiijiga ah\nKeydka galeyd, massagada ama digirta\nKeydadka cuntada istiraatiijiga ah waxay samaysaa goob lagu nefiso oo u dhaxeysa aqoonsiga suurtagalnimada in cunto yari heer qaran ah ama mid gudaha ah ay dhacdo iyo sameynta qabanqaabada lagama maarmaanka u ah yareynta saameynteeda, taas oo noqonaysa safka koowaad ee difaaca la qabsiga xaaladaha degdegga ah ee la xiriirta cuntada, taas oo sida caadiga ah ay sababaan abaaraha, daadadka, duufaannada, dhulgariirrada, dalagyada oo fashilma, cayayaanka ama cudurada owgood iyo sidoo kale sababaha ay dadku sameeyeen, sida dagaalka iyo colaadda sokeeye.\nAasaasida iyo dayactirka Keydka Cuntada Istiraatiijiga ah waxay ka timid dhacdooyinkii horaantii 1970-yadii markii abaar dabadheeraatay ay ka dhacday wadanada Saaxil, taasoo ay keentay musiibooyin isdaba jooga oo ku habsaday dalagyadii soo go’i lahaa ee gobolka oo dhan. Xaaladda murugsan waxaa uga sii daray hoos u dhac ku yimid wax-soo-saarka firilayda ee adduunka oo dhan taasoo keentay in sicirka uu kor uga kaco heerarii caadiga ahaa. Iyada oo helitaankeedu xadidan yahay iyo qiimahuna kor u kacay, ayaa bulshada deeq-bixiyayaasha ayeey awoodi kareen bixinta xaddi kooban oo gargaar cunno ah taas oo keentay in dad badan oo gobolka ah ay soo food saartay macaluul. Saamaynta dhacdooyinkan waxaa sidoo kale laga dareemay dalal kale oo badan oo ka hooseeya Saxaraha Afrika kuwaas oo, gabaabsiga iyo kharashka awgood, ay ku adkaatay sameynta saad ku filan oo loogu talagalay cuntada loo baahan yahay in lasoo dhoofsado si loogu kabo hoos-u-dhacyada wax-soo-saarkooda.\nSi loo yareeyo dhacdooyinka noocan oo kale ah in ay mustaqbalka kasii daraan, dowladaha dhowr dal oo nugul, iyagoo la tashanaya bulshada deeq-bixiyayaasha, waxay bilaabeen horumarinta barnaamijyada looga golleeyahay hubinta helitaanka cunto ku filan dadka ay dhibaatadu saameysey iyo horumarinta istiraatiijiyadda sugnaanta cuntada qaranka. Waxaa xoogga la saaray soo jeedinta kaydka firilayda aasaasiga ah ee wadamada Saaxilka ee nugul si ay diyaar ugu ahaadaan isticmaalkiisa haddii ay dhacdo xaaladaha degdegga ah ee la xiriira cuntada mustaqbalka.\nKaydadkan looma jeedin inay la tacaalaan xaaladaha degdega ah oo dhan, laakiin waxay ahayd inay bixiyaan baahiyaha aasaasiga ah ee dadka ay dhibaatadu saameysey inta lagu gudajiro waqtiga loogu baahan yahay diyaarinta helitaanka cunto kale. Waxaa si guud mudnaanta loo siiyey in la hubiyo helitaanka wax ku filan dadka reer magaalka ah, (dadka suuqa ku tiirsan, maadaama loo malaynayo in dadka reer miyiga ay haysan karaan kaydad ku filan, ama haddii kale loo sameeyay sahay ku filan oo ay ku daboolaan baahidooda aasaasiga ah ee cuntada, sida iyada oo loo marayo soo saarista dalagyo kale oo abaaraha u adkaysta. Intaas ka dib, waxaa la xaqiiqsaday inay jiraan kooxo nugul oo ka mid ah dadka reer miyiga ah oo waliba ay tahay in lagu daro marka wax laga soo saarayo keydka.\nDhammaan waddamada bariga iyo geeska Afrika (oo uu ku jiro waddanka soo dhoofsada cuntada ee Jabuuti) waxay yagleeleen ayna hawl geliyeen keydka cuntada istiraatiijiga ah ee qaranka oo leh sababo kala duwan oo loo arko inay ku habboon yihiin inay u adeegaan danta qarankooda. Ujeeddooyinka ugu muhiimsan ee keydka Istiraatiijiga ah ee cuntada ayaa dalalku ku kala duwanyihiin: guud ahaan ujeeddooyinka waa in beeraleyda laga ilaaliyo saameynta siyaadada ah ee soo bandhigidda wax-soo-saarkooda xilliyada cimilada wanaagsan (taas oo ah in laga iibsado beeraleyda oo lagu keydiyo marka ay jiraan soo bandhigid badan ee suuqyada); iyo / ama siidaynta cuntada marka ay timaado cunto yaraanta (si loo helo safka koowaad ee difaaca la tacaalidda cunto yaraanta) oo loo sii daynayo qoysaska aan suuqa tegi karin ama aysan suuqyadu sifiican ushaqeynayn sababo badan awgood.\nIn kasta oo inta badan keydka Istiraatiijiyadeed uu ilaaliyo keydka firilayda, hadana waayo-aragnimada laga soo qaatay dalal kala duwan ayaa muujineya inay lagama maarmaan tahay in lagu daro noocyada kala duwan ee cuntada si loo hubiyo in ka-faa’iideystayaasha la beegsanayo inay ku qanacsanyihiin dhaqanka cuntada iyo sidoo kale cunnooyinka nafaqada leh ee muhiimka ah sida caana booraha, digiraha oo si fudud looga heli karo keydka gudihiisa. Cilmi baaris dhowaan lagu sameeyey Itoobiya ayaa muujisay in quudinta xooluhu ay sidoo kale qayb ka tahay keydka degdegga ah ee sugnaanta cuntada oo loo qaybiyey xoolo-dhaqatada. Kaydka waxaa la siiyaa lacag (dowladda iyo deeq-bixiyeyaasha) si ay ugu iibsadaan qaybta hore ee badarka (ama cuntada iyo calafka) oo ay go’aamisay hay’adda dowladda ee ku habboon. Lacag dheeraad ah ayaa sidoo kale loo hayaa si loo ilaaliyo keydka, badanaa in le eg inta markaas kaydsan si loo ilaaliyo keydka.\n4. Maareynta cuntada gargaarka ee bani’aadannimo\n30kii sano oo lasoo dhaafey, Soomaaliya waxay sanad walba wajahaysay dhib inta lagu guda jiro xilayada aan beeraha wanaagsaneyn iyo xasarado nafaqo iyo cunto oo ay sababeen abaaro, fatahaado iyo isbedello badeecooyin iyo colaado la xiriira khayraadka iyo siyaasadda. Noocya kala duwan oo cunto gargaar ah ayna ka mid yihiin cuntooyinka iskuulka oo loogu talagaley goobaha dalka ay ka jirto cunta yarida si loogu dhiirageliyo in caruurta si joogta u tagaan iskuulka, shaqo raashiin ku bedelasho ( gargaar cunto oo shuruud leh), qaybinta cuntada shuruud la’aan oo loogu talagaley bulshada ay dhibaatooyinka saameeyeen iyo bixinta lacag kaash ah si loogu ogolaado si barakacayaasha dalka gudihii iyo ka faa’iideystayaasha kale ay u daboolaan baahyahooda kala duwan si guud oo wax ku ool ah.\nShaki la’aan, cuntada gargaarka waxay badbaadisey nafaf malaayin dad ah kuwaas oo u dhiman karey qaajo iyo nafaqadaro haddii aaney dibadda ka heli lahayn kaalmo cunto lakiin walaaca uga badan ee ka jiraa cuntada gargaarka ayaa ah suurtagalnimada ah in cuntadaan ay waxyeeleyso nolosha beeraleyda saboolka ee gudaha dalka, taas oo abuureysa niyad jab ku yimaada wax soosaarayaasha, una horseedeysa hoos u dhaca waxsoosaarka cuntada gudaha iyo waxyeela ku timaada nolosha beeraleyda dalka taas oo ay sabab u tahay badeecadaha ku soo qulqulaya suuqyada iyo hoos u dhac ku yimaada sicirka. Tira badan oo ah cunta gargaar oo loogu talagaley mudada fog waxay waxyeeleen kartaa waxsoosaarka gudaha, taas oo ay ka dhalankarto faqriga oo kordha ayna abuuri karta cunti yari muda fog ah ayadoo ay ugu wacan tahay kororka ku tiirsanaanta cunta gargaar ah.\nHalka guud ahaan, hirgelinta iyo isku-xirka gargaarka bani’aadannimo ay hoostagto Wasaaradda Arimaha Bani’aadannimada, qaybta sugnaanta\ncuntada waxay leedahay mas’uuliyadaha farsamo si loo xaqiijiyo in cuntada gargaarka aaney wax yeeleyn waxsoosaar cuntada dalka, waayo haddii aanan si wanaagsan loo maareyn cuntada gargaarka waxay yeelan doonta saameyn aan la mahdin sida lagu arkey wadamo kale kuwaas oo ka mid yihiin:\nBixinta gargaar cunta waqtiga beeraaha la goosto waxay la tartami kartaa dalagyada dalka taas oo dhalin karta wax yeela ku timaada wax-soo-saarka dalka gudihiisa ah iyo jahwareer ku yimaada sicirka suuqa maxalliga. Jahawareer ku yimaada sicirka cuntooyinka gudaha waxay ku qasbi doonta in beeraley badan ay joojiyaan beerashada dalagyada aasaasiga ah sida galleyda iy masagada\nBadi gargaarka cuntada wuxuu imaadaa goor dambe oo ay xaaladda soo hagaagtey, kaalmada noocaan ahna aan baahi badan loo qabin. Soo daahitaankaan waxaa ka dhalan kara in aan waqti munaasabka laga jawaabi waaayo musiibo bani’aadannimo ee deg degga ah, halka isbuucyo ama maalmo guduhooda in bulsho nugul oo badan ay u dhexeeyaan nolol iyo geeri. Si ay wax uga qabtaa dhibaatooyinkaan, qaar ka mid ah hay’adaha aan dowladda ahayn iyo kuwa qaramada midoobey waxay bilaabeen bixinta lacago kaash ah.\nHaddii aan la caddeynin sababa badan aawadood (kana mid yihiin nabadgeliyada, helitaank iyo lojistikada), gargaar cunto (masago iyo galley) waxaa laga soo iibin karey beeraleyda dalka halkii laga soo dhoofin dalka dibadiisa. Ka iibsiga dalka gudihiisa wuxuu sare u qaadayaa waxsoosaarka gudaha kaa oo si dadbanna ugu faa’ideynaya qaybaha kale sida baakideynta, raridda iyo dejint, iyo gaadiidka\nSoomaaliya gudaheeda, waxaa jira caqabado badan oo hortaagan dhaqdhaqaaqa cuntada dalka, laakiin waddammada iyo gobollada kale waxay muujiyeen in arrimahaas wax laga qaban karo oo guul ganacsi laga gaari karo. Wax-soo-saarka dalka ee ugu muhiimsan waxaa soo saara maareeyayaal ama maamulayaal haysta xirfadaha iyo aqoonta loo baahanyahay si loo haqab tiro baahiyaha macaamiisha. U gudbinta iyo gaarsiinta awoodahan qeyb ballaaran oo dadweynaha ka mid ah ayaa waxaa lagama maarmaan ah in diiradda la saaro barnaamijyada wax-soo-saarka ee dalka gudihiisa iyo kuwa gobollada, gaar ahaan dhiiri gelinta isticmaalka cuntada dalka iyo xoojinta xeerarka badbaadada ganacsiga. Caqabadaha ugu waawaayn ee gaarista heerka nafaqada wanaagsan waxaa ka mid ah caalamiyeynta (cawlamada) iyo magaalaynta. Isbeddelada ku dhacay hababka isticmaalka cuntada ayeey sababtay magaalaynta, taas oo saamayn weyn ku leh helista cuntada ee adduunka, suuqyada iyo ganacsiga. Tani waxay si gaar ah muhiim ugu tahay kor u qaadista nafaqada ee dalal badan oo soo koraya oo ay ka mid tahay Soomaaliya.\nWaxa diyaariyey: Wasaaradda Beeraha Somaaliya


Dagaal ka dhacay Gobolka Hiiraan & faah faahin laga helayo | SMC\nHome WARARKA MAANTA Dagaal ka dhacay Gobolka Hiiraan & faah faahin laga helayo\nDagaalka oo geystay khasaaro kala duwan ayaa waxaa uu ka dhacay degaanka Halgan oo ka tirsan gobolka Hiiraan, waxaana uu u dhaxeeyay Ciidamada Itoobiya ee halkaasi ku sugan & Al-Shabaab.\nDagaalka ayaa yimid sida la sheegay kadib markii Al-Shabaab ay weerar ku qaadeen Saldhiga Ciidamada Itoobiya ku leeyihiin degaanka Halgan ee gobolka Hiiraan, waxaana halkaasi ka dhacay dagaal socday muddo saacado ah.\nDadka degaanka ayaa waxaa ay sheegeen inay maqlayeen dhawaqa rasaasta ay isku adeegsanayeen labada dhinac, balse aan la ogaan Karin qasaaraah ka dhashay dagaalka maadaama Ciidamada Itoobiya ogoleyn in loo dhawaado Xeryahooda.\nWararka kale ayaa waxaa ay sheegayaan in labad dhinac ay s-dhaafsadeen madaafiic, taas oo ku dhacday Xaafadaha qaar ee degaanka Halgan, balse aysan geysan wax qasaaro ah.\nWararkii ugu dambeeyay ee naga soo gaaraya degaanka ee gobolka Hiiraan ayaa waxaa ay sheegayaan in xaalada ay tahay mid degan, isla markaana isku socodka Ganacsiga dadka iyo Gaadiidka ay yihiin kuwo caado ah.\nPrevious articleXOG: Fahad Yaasiin oo diyaariyay qorshe ka dhan ah dadka horkacaya Kacdoonada Dadweyne\nNext articleSAWIRRO:-Dowladda Soomaaliya oo Ciidamo horleh geysay Gobolka Gedo


ISLAAMKA IYO LOOLANKA ALLE DIIDNIMADA IYO GAALNIMADA. – Sumcadda Islaamka\nWaxaa aad ubadanaya dadka soomaalida ah ee diintii ka tagaya ama ha noqdeen mulxidiin ama naf ha ka dayeen diimo kale sida masiixiyadda iwm.\nDad badan oo iyaga ka mid ah oo ay doodi na dhex martay waqti sii horeysay waxay ubadnaayeen kuwo aan cilmi badan oo diinta ku saabsan aan hore ulahayn,waxayse ka sinaayeen in eedda ugu badan ee ay islaamka uga huleeleen ay tahay in diintu islaamku tahay mid adag oo aan la socon karin nolosha casriga ah.\nTaasi waxay daliil utahay cilmi yaraantooda iyo iyaga oo ku saamoobay kooxo xagjiro ah oo diinta aad ugu talax tagay wax badan oo ay diinta fududaysayna dadka ku adkeeyay kuwaas sida aan lasocono waayadan dambe meelaha soomaaludu dagto ka calanwanleynayay.\nAnigoo arimahan ka duulaya waxan ku talin lahaa in dadka diin fidinta ku howlan ee ay ugu horeeyaan culimada soomaaliyeed ay udaymo lahaadaan waxa socda isla markaasna wax ka badalaan wajigii hore ee dacwo fidinta kaas oo runtii ujanjeeray dhinaca ad adayga iyo ka badbadinta.\nCulimada iyo ducaadda iyo dadka nasteexada diinta ku howlan waxaa la gudbooon inay fududeeyaan khidaabka diiniga ahi oo ay la saayiraan waqtiga iyo hadba waxa socda waayo ummaddan nabi dambe uma soo baxayo kitaab kalana uma soo dagaayo.\nLaakiin waxaan tijaabiyay mucjisada diinta ummadan oo ah mid cajiib ah oo waqti kasta la socon karta taas aniga shakhsi ahaan waan ogaaday waanan tijaabiyay waana biyo kama dhibcaan.\nWaxana jira nusuus badan oo arimahaas si sareex ah ugu cad ama laga fahmi karo.\nإِنَّ اللَّهَ لَا يُغَيِّرُ مَا بِقَوْمٍ حَتَّى يُغَيِّرُوا مَا بِأَنْفُسِهِمْ.\n“Ilaahay ma badalo sida dad yihiin ilaa ay iyaga naftooda iska badalaan”\n“أنتم أعلم بأمور دنياكم. ”\n“Idinkaa u ogaal badan arimaha adduunyadiina”.\nWaxaa aad ubadan dadka hanuuniyayaasha qaar ka mid ah oo ku andacooda in uusan islaamku shaqo ku lahayn loolanka iyo taxadiyaadka iyo jaalanjiga waqtiga keeno oo ay muhiim tahay uun in ladaba galo dadkii hore iyo sida ay wax ufasireen oo qura.\nKolkiiba intuu nabi yusuf cs oo xiran utagay ayuu jawaabtii riyada ukeenay,Taasoo ahayd sidatan:-\nKadib loolankii iyo jaalanjigii mucjisada ahaa ayuu nabi yuusuf ku guulaystay kagana soo baxay xabsiga kuna noqday raysal wasaare uu boqorkii uxilsaaray inuu umaareeyo arimaha oo dhan.\nNebi muuse cs waqtigiisii waxaa kacsanaa oo laga dambeeyay sixirka,rabi sareeye e wuxuu la soo diray mucjiso sixirkii la loolantay oo la jaalanji garaysay kadibna ka adkaatay.\nقَالُوا يَا مُوسَىٰ إِمَّا أَن تُلْقِيَ وَإِمَّا أَن نَّكُونَ نَحْنُ الْمُلْقِينَ (115) قَالَ أَلْقُوا ۖ فَلَمَّا أَلْقَوْا سَحَرُوا أَعْيُنَ النَّاسِوَاسْتَرْهَبُوهُمْ وَجَاءُوا بِسِحْرٍ عَظِيمٍ (116) ۞ وَأَوْحَيْنَا إِلَىٰ مُوسَىٰ أَنْ أَلْقِ عَصَاكَ ۖ فَإِذَا هِيَ تَلْقَفُ مَا يَأْفِكُونَ (117) فَوَقَعَ الْحَقُّ وَبَطَلَ مَا كَانُوا يَعْمَلُونَ (118) فَغُلِبُوا هُنَالِكَ وَانقَلَبُوا صَاغِرِينَ (119) وَأُلْقِيَ السَّحَرَةُ سَاجِدِينَ (120)\n“Waxay yiraahdeen muusow ama rido ama aan ridano,\nWuxuu yiri rita oo markay riteen waxay sixreen dadka indhahoodii oo wax bay rogrogeen waxayna la yimaadeen sixir weyn.\nMuuse ayaan uwaxyoonay oon ku niri tuur ushaada waxay gurubsan doontaa waxan ay gadgadinayaan.\nXaqii baa dhacay waxana buray baadilkii ay sameynayeen.\nWaa laga guuleystay waxayna rogmadeen iyagoo ah kuwo dullaysan.\nSaaxiriintii waxay la daateen sujuud.\nOo waxay rumeeyeen nebi muuse.\nNebi ciise cs waqtigiisii waxaa socday oo aad looga dambeeyay cilmiga caafimaadka iyo cuduro dawaynta waxaa lala soo diray mucjiso la tartantay oo jaalanji garaysay oo darka ka saartay wixii dhaqaatiir jirtay.\nWaayo wuxuuba idinka eebbe ku gaaray inuu daweeyo cuduro loo caal waayay kaba sii darane dad dhintay buu idinka eebbe ku soo nooleeyay.\n“Waxaan ahay rasuul reer banuu israil loo soo diray,waxan idinla imi aayado cad cad oo xagga rabi ka yimi,waxan dhoobo ka samaynayaa sawir shimbir markasan afuufaya waxay noqonaysaa shimbir ilaahay idinkiis,waxaan dawaynayaa cudurada qatarta ah ee ay ka mid yihiin baraska iyo outisimka, waxaan soo noolaynayaa dadkii idinka dhintay idinka eebe dartiis,waxaan idiin sheegayaa waxa aad cunaysaan iyo cuntada guryaha idiin taalla, arinkaasi waa aayad cad oo eebe idiinku kay soo dhiibay haddii aad tihiin kuwo wax rumaynaya”.\nNebi muxamad scw waxaa waqtigiisii lala hayay gabayada’ aftahanimada iyo bayaanka waxana lala soo diray mucjiso la loolantay oo jaalanji garaysay oo ay la yaabeen carabtii cariga dagnayd oo xujo ay furi waayeen ku noqotay.\nDhab ahaantii waa taxaddi iyo jaalanji waqti kasta shaqayn kara,waxana quraanka dhexdiisa ku kaydsan asraar iyo daliil xilli kasta usuubata oo shaqayn karta,waxna ogama baahna in waqti kasta loo xayirnaado faham iyo fasir dad waqtigoodii noolaa.\nRuntiina umaddan waxa kaliya oo maanta ka badbaadin kara kufriga iyo ilxaadka iyo jaalanjiga ay gaalada ku hayaan diintooda waa in la helaa culimo maskax furan oo diinta ummadda uwaafajisa waqtiga socda iyo casriga jooga waayo ma sugayaan nebi dambe oo khaatamul ambiyaa waa nebi muxamad scw.


Fikradda muuqaalka ee sida jiilka 3-aad ee AirPods u noqon karo | Waxaan ka socdaa mac\nIntii lagu gudajiray 2020 markaan ka imid Mac waxaan daabacnay maqaallo aad u tiro badan oo ka hadlaya jiilka saddexaad ee AirPods iyo kan labaad ee AirPods Pro, jiilal cusub oo laga yaabo ayaa suuqa gali doona rubuca hore ee 2021, haddii cudurka faafa u oggolaado.\nInbadan ayaa ah kutiri-kuteenka in Apple ay cusbooneysiin karto jiilka 3-aad ee AirPods naqshad la mid ah tan laga helay AirPods Pro. Natiijada xantaas iyo male-awaalka Hacker34, wiilkan wuxuu sameeyay fiidiyoow aan ku arki karno sida jiilka dambe ee jiilka 3-aad ee AirPods u ekaan karaan.\nFiidiyowga aan ku arki karno khadadkaas, ayaa soo uruuriyay xanta ugu badan in 2020 oo dhan ay hareereeyeen jiilka soo socda ee AirPods, jiil qaadan doona naqshad la mid ah AirPods Pro, laakiin iyada oo aan lahayn silikoon daboolaya oo u oggolaaneysa in laga soociyo buuqa banaanka si loo bixiyo nidaamka joojinta buuqa firfircoon Maxaa dhacaya haddii aan heli karno waxay ku jirtaa qaabka Pro ee AirPods.\nAdoo adeegsanaya inta badan tikniyoolajiyadda laga heli karo AirPods, nolosha jiilka saddexaad ee Apple ee jiilka dhegaha la ' gaaraan 30 saacadood mahad kiis kiiska.\nMid ka mid ah astaamaha aan waligood lagu xaman oo aan ka heli karno fiidiyowgaan, waxaan ka helnaa suurtagalnimada adeegsiga tikniyoolajiyadda 'MagSafe' si markaa gadaasha iPhone-ka aan u awoodno ku soo dallaca kiiska lacag bixinta ee AirPod-yada cusub.\nDaahfurka AirPods 3\nMarka laga hadlayo taariikhda la bilaabayo, falanqeeyayaasha badankood waxay tilmaamayaan inay imaan doonaan inta lagu jiro qeybta hore ee 2021, taariikh aad u ballaaran oo Apple siinaysa qol badan oo ay kula kulanto isla markaana aan u oggolaanayn dadka isticmaala inay ogaadaan ku dhowaad intee in le'eg ayay AirPod-yadu sii fidin karaan.\nWadada buuxda ee maqaalka: Waxaan ka socdaa mac » Apple » Xanta » Fikradda muuqaalka ah ee waxa jiilka 3aad ee AirPods noqon karo


Xog: Madaxweyne Farmaajo oo dalab muhiim ah hor-dhigay CC - Caasimada Online\nHome Warar Xog: Madaxweyne Farmaajo oo dalab muhiim ah hor-dhigay CC\nXog: Madaxweyne Farmaajo oo dalab muhiim ah hor-dhigay CC\nMuqdisho (Caasimada Online) – Madaxweynaha Maxamed C/llahi Farmaajo oo dib ugu soo laabtay magaalada Muqdisho ayaa kulan khaasa la yeeshay sii hayaha xilka ra’isul wasaarihii hore ee Xukuumada Somalia Cumar C/rashiid Cali Sharmaarke.\nMadaxweyne Farmaajo ayaa Cumar C/rashiid ku amray inuu diyaariyo dhammaan Dukumiintiyada Khuseeya Heshiisyadii Dowladda ay gashay intii uu xafiiska joogay, waxa uuna ka dalbaday in dhow uu kula shaqeeyo Ra’iisul wasaaraha magacaaban.\nMadaxweynaha ayaa sidoo kale Cumar C/rashiid ugu baaqay in Ra’isul wasaaraha la magacaabay uu kala shaqeeyo Howlaha qaranka mudada laga gaaraayo sharciyeenta Ra’isul wasaaraha cusub.\nSidoo kale, Madaxweyne Farmaajo iyo Ra’isul wasaaraha magacaaban ayaa lagu wadaa in kulan guud ay la qaataan Ra’isul wasaarihii hore Cumar C/rashiid si ay u wadaagaan Macuumaadka khuseeya shaqooyinkii uu horay usoo qabtay iyo kuwa qabyada ah.\nDhinaca kale, Madaxweyne Farmaajo ayaa wada qorsho lagu dadajinaayo sharciyeynta Ra’isul wasaaraha magacaaban Xasan Cali Kheyre.


Garyaqaanka Khilaafaadka ee Khilaafaadka Khilaafaadka ee Peoria, Illinois | Thomas Howard\nKhilaafaadka Khilaafaadka Khilaafaadka\nQareennada Khilaafaadka Xashiishadda Cannabis\nMeherad kasta, heshiisku wuxuu ansax yahay oo keliya marka dhammaan dhinacyada ay isku raaci karaan shuruudaha iyo shuruudaha. Haddii ay jiraan khilaaf, oo hal dhinac jabiya heshiiska, ka dib muran muran ayaa ka dhasha. Khilaafaadka qandaraaska ee xashiishadda, sida khilaafaadka kale, waxaa lagu xallin karaa gudaha iyo banaanka qolka maxkamadda.\nNoocyada qandaraaska Jebinta\nJebinta noocan ahi waxay soo ifbaxdaa markii hal dhinac uusan u bixin sidii loo ballan qaaday. Xaaladda noocaas ah, xiriirku waa mid aan lagala tashan karin, iyo kooxda ay dhibaatadu saameysey waxay dooran karaan inay dacwayn karaan xisbiga aan ixtiraamin qaybtooda gorgortanka.\nHaddii kooxda ay dhibaatadu saamaysay ku guuleysto, markaa qaybta kale ayaa bixinaysa magdhawga. Xisbiyadu waxay kaloo go'aansan karaan inay arrimaha ka xalliyaan maxkamadda iyagoo gacan ka helaya qareen karti u leh. Waxyaabaha kale ee lagu xallin karo jebinta heshiiska waxaa ka mid ah wax qabad gaar ah, iyo baajin iyo dib u celin.\nHaddii kale loo yaqaan xadgudub sharci darro ah, xadgudubka noocan ah ma jabinayo xudunta heshiiska oo macnaheedu yahay in heshiisku wali ansax yahay. In kasta oo heshiiska uusan wax iska beddeleyn, xisbiga aan heshiiska jebinaynin weli wuu dacweyn karaa magdhowga.\nWarshadaha xashiishadda si weyn ayaa loo habeeyey, sababta oo ah sharciga ayaa ku sii jiraya inuu isbeddelo, waa wax iska caadi ah milkiilayaasha ganacsiga ee warshadaha inay is dhex galaan muranka. Halkani waa meesha ay ka imanayaan qareennada qandaraaslayaasha xashiishka.\nQareenada khibrad u leh arimahan ayaa ka caawin kara dhexdhexaadinta iyo gar-qaadida markii muranka qandaraas yimaado. Markaad dhinacaaga u aragto qareen khibrad leh, waad ilaalin kartaa labada liisankaaga ganacsiga iyo hantida kale ee laga yaabo inay qatar gasho haddii khilaaf qandaraas jiro.\nXitaa marka aysan jirin wax khilaafaad ah, waxaa jira arrimo sharci oo badan oo milkiilayaasha ganacsiyada ay xalliyaan waqti ka waqti. Qareenku wuxuu gacan ka geystaa inuu ku siiyo talo ku saabsan waxa la sameeyo si sharciga loo waafajiyo mar kasta.\nAnigu waxaan ahay Qareenka Thomas Howard, waxaanan la shaqeeyaa koox qareeno ah oo aqoon fiican u leh warshadaha xashiishadda. Shirkaddeenna waxay ku taalaa Peoria, Illinois, halkaas oo aan ku siino hagis iyo latalin xagga sharciga ah, iyo sidoo kale in aan ka caawino dadka ganacsatada ah in ay ka abuuraan maandooriyaha cannabis gobolka. Haddii aad u baahan tahay qareen aagga Peoria, nala soo xiriir, oo waan ku faraxsanaan doonnaa inaan ku caawino.\nWaxaa jira sababo badan oo ah inaad la shaqeyso shirkadayada. Mid ahaan, waxaan ognahay sida loola dagaallamo caqliga oo aan u ilaalino macaamiisheenna ganacsigooda iyo hantidooda. Waxaan si buuxda u fahamsanahay warshadaha xashiishadda oo waan ognahay talaabooyinka la qaadayo markii aad u baahatid wakiil.\nXitaa si ka sii fiican, waxaan heysanaa sanado badan oo waayo aragnimo ah. Shirkaddayada ayaa shaqeyneysa in muddo ah, waxaan si guul leh u qabannay boqolaal khilaafaadyo xashiish oo waagii hore. Waxaan kaloo la macaamilnay khilaafaadka hantida xashiishadda, dacwada maxkamadda, iyo dhexdhexaadinta khaaska ah.\nWaan fahamsanahay dhammaan shuruudaha xashiishadda sida qaanuunku dhigayo oo kaa caawinaya inaad ilaaliso meheraddaada. Waxaan sidoo kale ognahay waxa la sameeyo markii murannada lammaanuhu ay gelinayaan meheradda aad ku dhibtooday inaad ku dhisto khatar.\nMeel kasta oo aad ka welwelsan tahay, waa lagugu soo dhaweynayaa inaad nala hadasho, waxaanan kaa caawin doonnaa inaad falanqeyso xulashooyinkaaga inta aan hubin doonno inaad sii waddo hawlgallada u hoggaansan sharciga.


Waxan ayaa caawimo lagaa siinkaraa (Det här kan du få hjälp med)\nBefintlig sida: Waxan ayaa caawimo lagaa siinkaraa (Det ...\nHalkan waxaad ka akhrisan kartaa waxa ay Habilitering & Hälsa (Baxnaaninta & Caafimaadku) kaa caawin karaan adiga. Waxa laga yaabaa inaad u baahato in dhowr wax lagaa caawiyo ama hal wax oo keliya. Waxa laga yaabaa in baahiyahaagu ay isbeddelaan xilliyada kala duwan ee noloshaaada. Qoraalku wuxuu ku qoran yahay luqad fudud (lättläst).\nBaxnaanintu waxay adiga oo ah qofka naafada ah kaa caawinkaraan si aad si fiican ula qabsato noloshaada iyo nolol maalmeedkaagaba. Waxaan sidoo kale ku siin karnaa taageero qaraabadaada.\nMararka qaarkood wuxuu qofku samayn karaa waxyaalo aan u wanaagsanayn naftiisa iyo tan dadka kaleba. Waxay noqon kartaa wax ku saabsan inaad naftaada dhaawacdo, cabsi geliso dadka kale, inaad rabshad samayso ama wax jejebiso. Baxnaanintu waxay caawin kartaa carruurta iyo dadka waaweyn ee sameeya waxyaalahan oo kale oo ay soo baaraan waxa sababay arrintaas. Oo waxaynu innagu si wadjir ah uga shaqayn karnaa sidii aan wax uga bedeli lahayn.\nCid kale oo aan ahayn baxnaaninta ayaa qofka naafada ah siin kara noocyo kala duwan oo taageero ah. Taageeradu waxay ka iman kartaa, tusaale ahaan, degmada, Hay'adda caymiska bulshada (Försäkringskassan), dugsiga ama jaamacadda. Baxnaanintu way garanaysaa taageerada la heli karo ee jirta iyo sida loo codsado.\nDhaqdhaqaaqu wuxuu ku saabsan yahay jirka oo dhammaantii la dhaqdhaqaajiyo. Haddii ay kugu adag tahay dhaqdhaqaaqyada qaarkood waxaad u baahan tahay qalabka wax caawiya. Wuxuu noqon karaa, tusaale ahaan kursiga curyaanka ama wax gacanta la geliyo oo kaa caawiyo meesha gacantu ka laabato.\nBaxnaanintu waxay sidoo kale kaa caawin kartaa inaad ku tababarato dheelitirkaaga ama awoodaada dhaqdhaqaaq. Waxaanu helikarnaa in aanu ku shaqayno meelo wanaagsan marka aad jiifto, fadhido ama aad taagan tahay.\nNaafooyinka qaarkood waxay saameeyaan neefsashada. Markaa baxnaanintu waxay kaa caawin karaan in neeftu si fiican u shaqeyso.\nHaddii ay kugu adag tahay calaalinta iyo liqiddu, baxnaanintu waxay heli kartaa hab kuu fududaynaya taas.\nXanuunka iyo aragtida dareenka (sinnesintryck)\nNaafanimada qaarkood waxay keentaa xanuun. Waxaad noqon kartaa qof tigtigan oo welwelsan. Baxnaanintu waxay ka shaqayn karaan xanuunka ku xiran naafanimadaada.\nWaxaanu sidoo kale caawin karnaa qof aadka ugu nugul aragtida dareenka. Tusaale ahaan, waxaa laga yaabaa inay kugu adkaato inaad maqasho dhawaaqyada ama iftiinka qaarkood, dareenka maqaarka ama cuntooyinka qaarkood.\nHaddii ay kugu adag tahay nolosha gurigu waxaanu kaa caawin karnaa siyaabo kala duwan. Waxay noqon kartaa in laguu helo aalad/qalab ku caawiya iyo taageerooyin kale oo wax fududeeya. Waxay noqon kartaa inaad hesho caadooyin/dhaqan wanaagsan si aad u daryeesho gurigaaga iyo nadaafadaadaba.\nWaxaan sidoo kale kaa caawin karnaa inaad wakhtiga si wanaagsan ula socoto iyo waxaad samayn karto nolol maalmeedkaaga.\nWaxaad u baahan tahay inaad fahamto dadka kale. Dadka kalena waxay u baahan yihiin inay fahmaan waxaad rabto. Baxnaanintu waxay kuu heli kartaa habab wanaagsan oo aad ku xiriirto oo aad luqaddaha isticmaasho. Waxay noqon kartaa luqadda dhegoolayaasha iyo sawirrada halkii aad ku hadli lahayd oo aad qori lahayd. Waxa kale oo jira siyaabo kale oo loo isticmaalo luqadda, sida qalabyada hadlaya.\nQofka hadli kara laakiin ay ku adag tahay fahamka dadka kale iyo in la fahmo waxaa lsgu siinayaa caawimo.\nXiriirka iyo la socodka dadkale\nNaafanimadaadu waxay saameyn kartaa sida aad u raacayso ama ula soconayso dadka kale. Waxaa laga yaabaa inaad u baahato in lagaa caawiyo fahamka sida dadka kale u fikiraan oo ay u shaqeeyaan. Ama waxaad ka fikirtaa sida ay adiga kuu arkaan. Waxaanu kaa caawin karnaa inaad hesho habab aad kula socoto oo adiga kugu habboon.\nWaxay kaloo noqon kartaa inaad waalid tahay. Waxaad nagala hadli kartaa sida ay carruurtaadu tahay.\nNaafonimadaadu waxay saameyn kartaa caafimaadkaaga. Waxaanu kaa caawin karnaa inaad hesho caadooyin ku dareensiiya wanaag, hadda ama wakhti kale. Waxay noqon kartaa, tusaale ahaan, caadooyinkaaga dhinaca cuntada ama inaad dhaqdhaqaaq samayso.\nWaxaanu sidoo kale kaa caawin karnaa hurdada, istereska, welwelka, kalinimada iyo su'aalaha ku saabsan galmada.\nWaa muhiim in dugsiga ama shaqada ay kuu socdaan si aad u dareento wanaag. Dad badan ayaa u baahan taageero gaar ah marka ay joogaan dugsiga ama shaqada. Waxay noqon kartaa, tusaale ahaan, inuu qofku fadhiyo jawi deggan oo xasilloon. Mararka qaarkood dadka kale waxay u baahan yihiin inay wax badan ka bartaan naafonimadaada, sida macalinka ama horjoogaha shaqada. Baxnaanintu waxay siin karaan talo ku saabsan waxa la samayn karo.\nAqoonta ku saabsan naafonimada\nWay fiicantahay inaad fahmto oo aad yeelato aqoon ku saabsan naafanimadaada. Adiga iyo qoyskaaguba waxay baxnaannintu idin bari karaan waxyaabo badan oo ku saabsan naafanimadaada iyo sida ay kuu saameynayso adiga. Markaa adiga iyo annagaba waxaa inoo fududaanaya in aynu ogaano taageerada aad u baahan tahay.\nnaafonimadu waxay kaa dhigi kartaa inaad dareento si kale. Sidoo kale waxa adkaan karta inaad caawimo uga baahan tahay dadka kale. Waxaad nagala hadli kartaa sida ay nolosha ku dareemayso.\nHaddii aad qaraabo u tahay ilmo ama qof weyn oo naafo ah waxaad ka heli kartaa taageero baxnaaninta si aad u dareento wanaag. Tani waxay khusaysaa qofka waalidka ah, walaalaha, dadka lammaanaha ah ama ilmaha uu dhalay qofka naafada ahi.\nHaddii aad dadkale guri kula nooshahay\nHaddii aad adigu kula nooshahay dadka kale guri ama aad leedahay hawl maalmeed, waxaad xaq u leedahay inaad degmadaada ka hesho qayb ka mid ah baxnaanintaada. La hadal shaqaalaha ama qofka ma’uulka kaa ah (gode man). Waxay kaa caawin karaan inaad ogaato cidda kaa caawin doonta waxaad u baahan tahay.